ερανίστρια : Μαρτίου 2017\nΤο θέμα εντάσσεται στον θεματικό κύκλο Οικογένεια-Θηλασμός-Υπογεννητικότητα της Γ΄Λυκείου\n1. Η υπογεννητικότητα απασχολεί τόσο τους δημογράφους όσο και τους οικονομολόγους. Στη χώρα μας αντιμετωπίζεται κυρίως με σλόγκαν και αφορισμούς αποφεύγοντας τη βαθύτερη ανάλυση του φαινομένου και το συσχετισμό του με την οικονομική ανάπτυξη, παρά το γεγονός ότι η ηλικιακή δομή του πληθυσμού επιδρά στην οικονομία.\n2. Ως υπογεννητικότητα ορίζεται η γέννηση λιγότερων των 2,1 παιδιών ανά οικογένεια. Σημειωτέον ότι ένα, τουλάχιστον, από τα παραπάνω παιδιά θα πρέπει να είναι κορίτσι έτσι ώστε να αναπληρώνει την αναπαραγωγική ικανότητα της μητέρας.\n3. Παρά το γεγονός ότι πολλοί τονίζουν ότι η υπογεννητικότητα στην Ελλάδα είναι ιδιαίτερα έντονη την περίοδο της κρίσης, αυτό δεν ανταποκρίνεται στην πραγματικότητα. Ήδη από το 1950 υπήρξε πτωτική πορεία στις γεννήσεις (2,3 παιδιά ανά οικογένεια), το 1981 έφτασε ακριβώς τα όρια της αναπαραγωγής (2,1 παιδιά ανά οικογένεια) και έκτοτε βαίνει μειούμενο με μικρές περιόδους αύξησης λόγω της επιστροφής των Ελλήνων μεταναστών και της εισόδου οικονομικών μεταναστών και παλιννοστούντων.\n4. Σημαντικός παράγοντας για την υπογεννητικότητα υπήρξε η εσωτερική μετανάστευση από τις αγροτικές στις αστικές περιοχές και της μετάβασης της κοινωνίας από αγροτική σε μεταβιομηχανική. Στις παραδοσιακές αγροτικές κοινωνίες, η χαμηλή κοινωνική κατάσταση (status) των γονέων, η έλλειψη εκπαίδευσης, το κλειστό κοινωνικό περιβάλλον, ο μεγαλύτερος οικιστικός χώρος (σπίτια με αυλή) προκαλεί υψηλά επίπεδα γεννητικότητας ενώ αντίθετα στις μεταβιομηχανικές κοινωνίες η βελτίωση της θέσης της γυναίκας και του μορφωτικού της επιπέδου, η συχνότερη συμμετοχή της στα κοινωνικά και οικονομικά δρώμενα και οι μέθοδοι αντισύλληψης, η βελτίωση του εισοδήματος, η έμφαση στην εργασία αντί της δημιουργίας οικογένειας μειώνουν τη γεννητικότητα. Στα αστικά δε περιβάλλοντα, η έλλειψη ζωτικού χώρου (βλ. διαμερίσματα) επιδρά αρνητικά στη δημιουργία οικογένειας.\n5. Σύμφωνα με τον Schultz (1973), όσο το γονεϊκό εισόδημα αυξάνει, τόσο μειώνεται η ζήτηση για περισσότερα παιδιά άρα η άνοδος του εισοδηματικού επιπέδου των Ελλήνων ήταν λογικό να οδηγήσει σε υπογεννητικότητα.\n6. Παράλληλα, με τη μετάβαση στη μεταβιομηχανική κοινωνία είχαμε και μείωση της θνησιμότητας και κατ’επέκταση της γήρανσης του πληθυσμού αλλά και της αλλαγής των κοινωνικών τάσεων. Η απόκτηση απογόνων για λόγους κοινωνικής αναγνώρισης και αυτοεκτίμησης δεν υφίστανται πλέον ενώ παράλληλα αυξάνονται οι μονογονεϊκές οικογένειες, οι εργένηδες και μειώνονται οι πολύτεκνες οικογένειες.\n7. Σημαντικό ρόλο στην Ελλάδα για την υπογεννητικότητα διαδραματίζει και η ελάχιστη έως μηδενική υποστήριξη από το κράτος πρόνοιας. Οι νέοι δεν υποστηρίζονται από το κράτος για τη δημιουργία οικογένειας γιατί δεν υπάρχουν μέτρα που θα τους βοηθούσαν να συνδυάσουν την εκπαίδευση ή την επαγγελματική τους ζωή με την οικογένεια. Η οικογένεια του νέου έχει αναλάβει αυτό που θα έπρεπε να είναι κρατική μέριμνα και ενισχύει οικονομικά, όταν μπορεί, γιατί στη μεγάλη κρίση που διανύουμε δεν μπορεί πλέον, το νέο ζευγάρι. Ενώ οι Έλληνες αγαπούν την οικογένεια, η ανεπάρκεια του κράτους πρόνοιας συνετέλεσε στην υπογεννητικότητα σε συνδυασμό με το γεγονός ότι οι Έλληνες επιθυμούν το καλύτερο για τα παιδιά τους (εκπαίδευση, υλικές παροχές κτλ.) κάτι που εμποδίζει την ύπαρξη πολλών παιδιών.\n8. Η Ελλάδα δεν αποτέλεσε εξαίρεση αλλά συνέπλευσε με τους χαμηλό επίπεδο γεννητικότητας της Δυτικής Ευρώπης. Ο υψηλός βαθμός γεννητικότητας σύμφωνα με σχετικές μελέτες (Li & Zhang 2007, Li 2015) επιδρά αρνητικά στην οικονομική ανάπτυξη μίας χώρας και ιδιαίτερα στις φτωχές χώρες σε σχέση με τις πλούσιες. Από την άλλη υποστηρίζεται ότι όταν μία χώρα έχει μεγάλο μέρος του πληθυσμού σε παραγωγική ηλικία τότε, ο μεγαλύτερος βαθμός παραγωγικότητας θα προκαλέσει οικονομική ανάπτυξη. Εάν ο πληθυσμός είναι ηλικιωμένος τότε γίνεται χρησιμοποίηση των υφιστάμενων πόρων με λιγότερο παραγωγικό τρόπο και ως αποτέλεσμα επιβραδύνεται η οικονομική ανάπτυξη. Αυτό που μεταβάλλει την οικονομική ανάπτυξη είναι η διαφορετική συμπεριφορά των ηλικιακών τμημάτων του πληθυσμού δηλαδή οι νέοι επενδύουν περισσότερο στην εκπαίδευση και στην καλή φυσική κατάσταση ενώ οι ηλικιωμένοι αποταμιεύουν και ενδιαφέρονται για την καλύτερη ιατροφαρμακευτική περίθαλψη. Ο πληθυσμός που βρίσκεται σε παραγωγική ηλικία διαφέρει και από τους νέους και από τους ηλικιωμένους υπό την έννοια ότι καταναλώνουν περισσότερο από ότι παράγουν (Bloom et al., 2001).\n9. Η προχειρότητα και η κατά συνέπεια επικινδυνότητα στην αντιμετώπιση αυτού του σοβαρού θέματος, σίγουρα δεν θα οδηγήσει στην περιβόητη οικονομική ανάπτυξη. Από την άλλη, η ευθύνη για την αντιμετώπιση του θέματος δεν αφορά μόνο τις κυβερνήσεις αλλά απαιτείται δυναμική αντιμετώπιση και από τους ίδιους τους πολίτες.\nΦωτεινή Μαστρογιάννη , Οικονομολόγος, Καθηγήτρια ΜΒΑ, συγγραφέας\nΔιασκευασμένο άρθρο από: http://www.activistis.gr/2016/07/blog-post_955.html\nΝα αποδοθεί περιληπτικά το κείμενο σε 100-120 λέξεις\n"Σύμφωνα με τον Schultz (1973), όσο το γονεϊκό εισόδημα αυξάνει , τόσο μειώνεται η ζήτηση για περισσότερα παιδιά ": Να αναπτύξετε το περιεχόμενο της άποψης σε μία παράγραφο με αίτιο-αποτέλεσμα.\nΜε ποιον τρόπο (είδος) αναπτύσσεται η τέταρτη παράγραφος του κειμένου;\nΝα βρείτε δύο τρόπους και δύο μέσα πειθούς στο κείμενο\nΝα βρείτε και να χαρακτηρίσετε όλες τις δευτερεύουσες προτάσεις της όγδοης παραγράφου.\nΝα σχολιάσετε τη δομή της έβδομης παραγράφου\nΝα δώσετε από μία συνώνυμη για καθεμιά από τις υπογραμμισμένες λέξεις του κειμένου\nΕπιθυμώντας να προβληματίσετε τους συμπολίτες σας για το πρόβλημα της υπογεννητικότητας, συντάσσετε ένα άρθρο για την τοπική εφημερίδα, όπου παρουσιάζετε τις επιπτώσεις αυτής της διάστασης του δημογραφικού προβλήματος, εμφαίνοντας τα μέτρα που οφείλει να λάβει το κράτος για την αντιμετώπισή του. (500-600 λέξεις)\nΑναρτήθηκε από Ελένη Παπαδοπούλου ερανίστρια στις Πέμπτη, Μαρτίου 30, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΦιλοσοφία: η σκέψη πάνω στη σκέψη και τις δυνατότητές της\nΣτη συναίρεση του φιλοσοφικού στοχασμού, οι μαθητές της Β΄τάξης του 15ου ΓΕ.Λ. Θεσσαλονίκης παρουσίασαν θέματα που κέντρισαν τα ενδιαφέροντά τους και άνοιξαν νέους ορίζοντες στον τρόπο σκέψης τους. Ένα απόσταγμα των εμπεριστατωμένων εργασιών τους μπορούμε να παρακολουθήσουμε στην παρακάτω παράθεση. Βασικές παράμετροι των εργασιών ήταν η παρουσίαση των θεμάτων με αποφυγή των σχοινοτενών εισαγωγών και εστίαση στα ουσιώδη, στην εικονική αφήγηση και στη στήριξη σε έγκυρα βιβλία και ιστότοπους. Το μότο μας: Δεν κάνουμε copy-paste από οποιαδήποτε ιστοσελίδα χωρίς προηγούμενως να αξιολογήσουμε την ορθότητα και εγκυρότητα της πηγής.\nσυχνά φιλοσοφικά ερωτήματα from Eleni Papadopoulou\nκλωνοποιηση ηθικα διλημματα from Eleni Papadopoulou\nπειραματοζωα from Eleni Papadopoulou\nμεταφυσική from Eleni Papadopoulou\nΤΕΧΝΗΤΗ ΝΟΗΜΟΣΥΝΗ & ΑΡΙΣΤΟΤΕΛΙΚΟΙ ΣΥΛΛΟΓΙΣΜΟΙ\nτεχνητη νοημοσυνη from Eleni Papadopoulou\nΑΡΙΣΤΟΤΕΛΗΣ ΚΑΙ ΦΙΛΟΣΟΦΙΑ\nφιλοσοφία, αριστοτέλης εργογραφία from Eleni Papadopoulou\nΑναρτήθηκε από Ελένη Παπαδοπούλου ερανίστρια στις Τετάρτη, Μαρτίου 29, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΕΡΓΑΣΙΕΣ ΜΑΘΗΤΩΝ, ΦΙΛΟΣΟΦΙΑ\nανηφορίζοντας στην περιοχή Τσινάρι\nστην πλατεία των προσφύγων "χτίζονται" οι σχέσεις\nΤο Καλλιτεχνικό Σχολείο Θεσσαλονίκης συμπράττει με το 15ο ΓΕΛ Θεσσαλονίκης με αφορμή τον προβληματισμό για τη διδασκαλία της νεοελληνικής λογοτεχνίας. Ο προβληματισμός αυτός οδηγεί στην επιλογή του διηγήματος της Αλεξάνδρας Μυλωνά «Μόνο τικ. Μονό»\n(http://eranistria.blogspot.gr/2015/03/blog-post_11.html) από τη φιλόλογο Ελένη Παπαδοπούλου και την πραγμάτευσή του, στο πλαίσιο του μαθήματος της Α΄ Λυκείου και ειδικότερα της ενότητας «Τα φύλα στη λογοτεχνία», με εστίαση στον ρόλο του άντρα την εποχή της οικονομικής κρίσης, αλλά και τη δημιουργική αξιοποίηση των νέων τεχνολογιών στην τάξη.\nη δημιουργική γραφή και η εκφραστική ανάγνωση\nΗ φιλόλογος και συγγραφέας του κειμένου Αλεξάνδρα Μυλωνά, παράλληλα, αξιοποιεί για την πραγμάτευση του διηγήματος το μάθημα της Κατεύθυνσης Θεάτρου-Κινηματογράφου «Δραματοποίηση κειμένου» της Α΄ Λυκείου, σε συνεργασία με τη θεατρολόγο Ηλέκτρα Λουκίδου προχωρώντας, μετά από την αντίστοιχη διαδικτυακή έρευνα και τη δημιουργία σχετικών εργασιών με τη χρήση προγραμμάτων υπολογιστή, σε βιωματικού χαρακτήρα προσέγγιση διαμέσου του κώδικα του θεάτρου και προτείνοντας έναν λογοτεχνικό περίπατο με αφετηρία το ιστορικό κέντρο της πόλης και προορισμό την περιοχή Τσινάρι και την πλατεία των Συκεών. Ο περίπατος αυτός αποτέλεσε το επιστέγασμα της συνεργασίας των δύο σχολείων με τη συνέργεια και του Καθηγητή Φυσικής Αγωγής Χαράλαμπου Θεοδωράκου.\nχορεύοντας τικ μονό\nΕκείνη την Παρασκευή 24 Φεβρουαρίου η πλατεία των Συκεών,της αγαπημένης πόλης της Θεσσαλονίκης, λειτούργησε ως χώρος παιδείας κι έγινε σημείο αναφοράς για τους έφηβους μαθητές που άδραξαν την ευκαιρία, μελετώντας και απολαμβάνοντας ένα λογοτεχνικό κείμενο, να βιώσουν μια γνήσια εμπειρία ζωής σε έναν τόπο που σημειολογικά αλλά και πρακτικά ενώνει τους ανθρώπους και υποστηρίζει τις σχέσεις τους.\nΑναρτήθηκε από Ελένη Παπαδοπούλου ερανίστρια στις Δευτέρα, Μαρτίου 27, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΔΗΜΙΟΥΡΓΙΚΗ ΓΡΑΦΗ, ΔΡΑΣΕΙΣ, ΛΟΓΟΤΕΧΝΙΑ, ΠΡΟΤΑΣΕΙΣ ΔΙΔΑΣΚΑΛΙΑΣ, ΤΑ ΦΥΛΑ ΣΤΗ ΛΟΓΟΤΕΧΝΙΑ, ΦΙΛΑΝΑΓΝΩΣΙΑ\nπροσκληση εκδηλωσης from Eleni Papadopoulou\nΕτικέτες ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ, ΘΕΑΤΡΟ, ΠΡΟΤΑΣΕΙΣ ΔΙΔΑΣΚΑΛΙΑΣ, ΦΙΛΑΝΑΓΝΩΣΙΑ\nΙστορία και ψηφιακή αφήγηση\nΠώς η αγάπη για την ιστορία και την ιστοριογνωσία εκδηλώνεται από ένα μαθητή; Η αποστήθιση και η ξερή απομνημόνευση χρονολογιών και ονομάτων αποστασιοποιούν και καθιστούν απωθητική την ιστορική γνώση. Αντίθετα, οι νέες τεχνολογίες και οι δυνατότητες που προσφέρουν, καθιστούν ιδιαίτερα ελκυστική την αναστροφή με την ιστορία και διαμορφώνουν ένα πάρεργο που προσφέρει δημιουργική αξιοποίηση του ελεύθερου χρόνου και ποιοτική προσέγγιση της ιστορικής γνώσης. Ο μαθητής Βασίλης Μπρέντας δημιούργησε το προσωπικό του κανάλι στο youtube και αφηγείται με ψηφιακό τρόπο διάφορα θέματα του ιστορικού σύμπαντος. Μάλιστα, στο πλαίσιο της πολυπολιτισμικής επικοινωνίας των απανταχού θιασωτών της ιστορίας, εκφράζεται με αγγλικούς υπότιτλους. Ωστόσο, μέσα στην τάξη, η παρουσίαση των εργασιών του γίνεται στην ελληνική γλώσσα.\nΔείτε το κανάλι https://www.youtube.com/channel/UCqADnjBPCI8ZiswpCCvRVuQ\nΑναρτήθηκε από Ελένη Παπαδοπούλου ερανίστρια στις Κυριακή, Μαρτίου 26, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΔΡΑΣΕΙΣ, ΕΡΓΑΣΙΕΣ ΜΑΘΗΤΩΝ, ΙΣΤΟΡΙΑ, ΠΡΟΤΑΣΕΙΣ ΔΙΔΑΣΚΑΛΙΑΣ\nΑφήγηση: επικοινωνιακή και δημιουργική πράξη\nαφηγούμαι, αφηγείσαι, αφηγείται...\nΗ αφήγηση συνιστά μια νευραλγική επικοινωνιακή πράξη που διευκολύνει την καθημερινότητα και συγχρόνως απελευθερώνει τις δημιουργικές ικανότητες όσων ανταποκρίνονται στην πρόκληση της γραπτής μορφής της. Οι μαθήτριες άδραξαν την ευκαιρία και δημιούργησαν πρωτότυπα αφηγηματικά κείμενα, με λόγο και εικόνες, εστιασμένα σε αξιομνημόνευτες σχολικές εμπειρίες.\nTον Σεπτέμβριο του 2015 με μεγάλη χαρά προσήλθα στην Β΄ Γυμνασίου. Ήμουν ενθουσιασμένη καθώς αγωνιούσα να συναντήσω τους παλιούς μου φίλους. Πολλούς από αυτούς δεν τους είχα δει όλο το καλοκαίρι και αναπολούσα τις παλιές ευχάριστες στιγμές μας στην προηγούμενη τάξη. Πραγματικά μόλις συναντηθήκαμε όλοι μαζί νιώσαμε σαν να μην πέρασε μια μέρα από τον αποχωρισμό μας. Αγκαλιαστήκαμε, γελούσαμε και ανταλλάσσαμε τις σκέψεις και τα εμπειρίες μας.\nΚάποια στιγμή στο βάθος της αυλής του σχολείου διέκρινα μια κοριτσίστικη φιγούρα που μου έκανε ιδιαίτερη εντύπωση. Στεκόταν ολομόναχη και με φοβισμένο βλέμμα κοιτούσε απεγνωσμένα προς το μέρος μας. Ήταν υπερβολικά αδύνατη, σχεδόν κόκκαλο, και ένιωθε έντονη αμηχανία. Δεν μπορούσα να ξεκολλήσω το βλέμμα μου από πάνω της και ρώτησα τους συμμαθητές μου αν τη γνωρίζουν. Τότε κάποιοι με πληροφόρησαν πως είναι καινούρια μαθήτρια του τμήματός μας και τη χαρακτήρισαν με ειρωνικά και προσβλητικά σχόλια. Μάλιστα άρχισαν να την κοροϊδεύουν και να κάνουν απρεπείς γκριμάτσες προς το μέρος της .Η κοπέλα πανικοβλήθηκε, έγινε κατακόκκινη και σχεδόν έβαλε τα κλάματα. Αισθάνθηκα φρικτά και άρχισα να τους επιπλήττω για την ανεπίτρεπτη συμπεριφορά τους. Οι ίδιοι με χλεύασαν για το ενδιαφέρον μου γι αυτή και απομακρύνθηκαν.\nΣοκαρισμένη από τη στάση τους δεν έχασα λεπτό. Την πλησίασα και προσπάθησα να κάνω συζήτηση για να γνωριστούμε. Η κοπέλα έτρεμε και την κυρίευσε φόβος και καχυποψία προς το άτομό μου. Δεν μου απάντησε, χαμήλωσε το βλέμμα της και ψιθύρισε κάτι ακαταλαβίστικα λόγια. Εγώ με υπομονή και μεγάλη προσοχή άνοιγα καινούρια θέματα συζήτησης και της χαμογελούσα. Τέλος, την προέτρεψα να μπούμε μαζί στην τάξη και να καθίσουμε μαζί στο θρανίο.\nΤελικά, αφού πείστηκε με δειλά βήματα με ακολούθησε. Καθίσαμε στο ίδιο θρανίο και τότε άρχισε το μαρτύριο για την ίδια. Γέλια, υπονοούμενα, χαρτάκια που εκσφενδονίζονταν και πειράγματα για την εμφάνισή της. Κόντεψε να λιποθυμήσει, δεν μπορούσε να ανασάνει και σηκώθηκε για να φύγει. Τότε την κράτησα στοργικά από το χέρι, σηκώθηκα κι εγώ και στέλνοντας τους ένα υποκριτικό αλλά και παγερό βλέμμα ξεστόμισα τη φράση « ΝΤΡΟΠΗ ΣΑΣ». Αυτό ήταν. Τα γέλια κόπηκαν, τα πρόσωπα σκυθρώπιασαν και αντιλαμβανόμενοι το λάθος τους ψιθύρισαν « ΣΥΓΓΝΩΜΗ»\nΠέρσι πήγαμε ημερήσια εκδρομή με το σχολείο. Ήταν 22 Απριλίου. Ο καιρός ήταν ανοιξιάτικος, σχεδόν καλοκαιρινός, με ήλιο και λίγη συννεφιά. Ήμασταν όλοι ενθουσιασμένοι και ανυπομονούσαμε καιρό για αυτή την εκδρομή.\nΉμασταν χωρισμένοι σε παρέες, εκτός από ένα κορίτσι. Με τα φαρδιά ρούχα εξοχής και το ψάθινο καπέλο, φαινόταν παράταιρη σε σχέση με τα υπόλοιπα παιδιά της ηλικίας της. Το περίεργο βέβαια, δεν ήταν που δεν είχε παρέα, αλλά το ότι δεν είχε διάθεση να έχει. Κοιτούσε με απάθεια τα άτομα γύρω της και το βλέμμα της είχε μια αφύσικη ανωτερότητα και υπεροψία. Αν παρατηρούσες προσεκτικότερα, έβλεπες σπίθες ανασφάλειας στην κοφτερή της ματιά, σχεδόν τρόμο κάθε φορά που κάποιος την πλησίαζε. Κουβαλούσε μια μεγάλη τσάντα και από την εμπειρία μου, ήξερα ότι κουβαλούσε βιβλία.\nΑνεβήκαμε στα λεωφορεία και έπειτα από μία ώρα διαδρομής φτάσαμε. Το μέρος ήταν ουσιαστικά ένα μεγάλο δάσος με θεόρατα πεύκα που σχεδόν δεν άφηναν τον ήλιο να φαίνεται, εκτός ίσως από κάποιες τυχερές αχτίδες του που τρύπωναν από τις μυτερές κρυφές των δέντρων.\nΞαφνικά, είδα το κορίτσι από το πρωί. Έτρεχε σχεδόν λαχανιασμένα και κοιτούσε εξεταστικά, σχεδόν συνωμοτικά προς κάθε κατεύθυνση. Σηκώθηκα αθόρυβα και χωρίς να γνωρίζω γιατί, την ακολούθησα. Βαθιά μέσα μου, ήξερα ότι η αλλόκοτη συμπεριφορά της, με εξίταρε.\nΤην είδα να κάθεται σε έναν απομονωμένο παγκάκι και να ανοίγει την τσάντα της. Διέκρινα βιβλία, πολλά βιβλία. Μια αμυδρή, ντροπαλή καμπύλη κάλυψε το πρόσωπό της και μεταμορφώθηκε σε ένα γλυκό κορίτσι. Φαινόταν ευτυχισμένη, καθώς άνοιγε με ευλάβεια ένα από τα βιβλία της. Χάιδευε σχεδόν τις σελίδες, τα αγαπούσε πολύ.\nΔεν πρόλαβε να τελειώσει ούτε μισή σελίδα, όταν μα παρέα αγοριών, ξεπρόβαλε πίσω από ένα πεύκο. Χωρίς να χάσουν χρόνο ξεκίνησαν να την κοροϊδεύουν. Της έλεγαν άσχημα πράγματα κι εκείνη σήκωσε το φρύδι και τους κοίταξε απαξιωτικά. Το πρόσωπο της σκλήρυνε και τα χέρια της άρχισαν να τρέμουν. Η ανάσα της έβγαινε με δυσκολία, ακανόνιστα και γρήγορα, φαινόταν να μην έχει πλήρη έλεγχο του εαυτού της.\nΠαρ’ όλα αυτά, δεν απαντούσε στις προσβολές τους που δεν αφορούσαν όμως μόνο την «ηλίθια» ασχολία της με τα βιβλία αλλά και την εξωτερική της εμφάνιση. Εξακολουθούσε να μην απαντάει με αφύσικη ηρεμία που όμως έμοιαζε περισσότερο σαν κραυγή βοήθειας.\nΌταν ξαφνικά ξεκίνησαν να της πετάνε πέτρες. Μεγάλες, μικρές, δεν είχε σημασία. Μερικές από αυτές την πέτυχαν, στο ύψος του ώμου. Η κοπέλα πάγωσε, γούρλωσε τα μάτια, η ψυχραιμία της διαλύθηκε και ξεκίνησε να τρέχει με τρεμάμενα πόδια. Συνέχισαν να πετάνε πέτρες, χλεύασαν λίγο ακόμα, ώσπου σταμάτησαν.\nΔεν την ξαναείδα ποτέ από τότε. Ούτε στο τέλος της εκδρομής, ούτε στην επιστροφή στο σχολείο. Όταν ξαναγύρισα στο μέρος της, βρήκα τα βιβλία της πεταμένα στο ποτάμι, σχεδόν με εγκληματική οργή κομματιασμένα.\nΣτάθηκα σιωπηλή, καθώς το μέρος ήταν πλέον για εμένα ένας τόπος σχεδόν μαρτυρικός, συμβόλιζε τον θάνατο μιας περηφάνιας, το τέλος μιας εποχής, κι άρχιζε μια καινούρια, με εφιάλτες που πονούσαν πιο πολύ από τις πέτρες. Άγγιξα απαλά τον ώμο μου διαπιστώνοντας ότι τα χτυπήματα της πέτρας ήταν ακόμα νωπά, και έφυγα χωρίς να ξαναγυρίσω.\nΑναρτήθηκε από Ελένη Παπαδοπούλου ερανίστρια στις Τρίτη, Μαρτίου 21, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΕΚΦΡΑΣΗ-ΕΚΘΕΣΗ, ΕΡΓΑΣΙΕΣ ΜΑΘΗΤΩΝ, ΠΡΟΤΑΣΕΙΣ ΔΙΔΑΣΚΑΛΙΑΣ\nΈλλη Λαμπρίδη: αντισυμβατική και αιρετική\nΗ εκπαιδευτική κοινότητα γνωρίζει την Έλλη Λαμπρίδη από την υποδειγματική μετάφραση της Ιστορίας του Θουκυδίδη. Λίγοι, ωστόσο, γνωρίζουν τη συμβολή της στην ελληνική φιλοσοφική σκέψη και τον κριτικό της λόγο σε κάθε έκφανση της πνευματικής ζωής του τόπου. Το άρθρο της Φραγκίσκης Αμπατζοπούλου φωτίζει την πολύπλευρη προσωπικότητά της που αντιστρατεύτηκε με κάθε μέσο το στερεότυπο της γυναίκας που καλλιέργησε η κοινωνία της εποχής της.\nΈλλη Λαμπρίδη: Η πρώτη Ελληνίδα φιλόσοφος\nΤο όνομα της Έλλης Λαμπρίδη, της πρώτης Ελληνίδας φιλοσόφου του 20ού αιώνα, είναι σήμερα ελάχιστα γνωστό στο ευρύτερο κοινό. Όλα τα βιβλία της είναι από πολλά χρόνια εξαντλημένα και το μόνο που κυκλοφορεί είναι η αναδημοσίευση της μετάφρασης του Ευπαλίνου του Πωλ Βαλερύ, με πρόλογο του Άγγελου Σικελιανού και η μετάφραση του Αμλέτου του Ζυλ Λαφόργκ. Και όμως, η Έλλη Λαμπρίδη προώθησε όσο ελάχιστοι τη φιλοσοφική σκέψη και το άνοιγμα του πνευματικού ορίζοντα στην Ελλάδα γράφοντας έργα πρωτότυπα, παρουσιάζοντας το έργο ξένων φιλοσόφων, μεταφράζοντας αρχαίους και σύγχρονους, σχολιάζοντας σπουδαία λογοτεχνήματα, καλλιεργώντας την πνευματική φιλία και τον διάλογο. Με την Εισαγωγή στη Φιλοσοφία και τα μελετήματά της για τους Bergson, Russel, Popper διερεύνησε θεμελιακά φιλοσοφικά προβλήματα. Εκπροσώπησε την Ελλάδα στον περίφημο τόμο Club Voltaire του 1963, (Επετηρίδα του κριτικού διαφωτισμού) με μια μελέτη για τον Wittgenstein, πλάι σε ονόματα όπως του Popper και του Marcuse. Έγραψε τη σπουδαία εργασία της Empedocles: Α Philosophical Investigation, (1976), με πρόλογο του Marshall Mc Luhan, που δεν κυκλοφόρησε ποτέ στα ελληνικά.\nΜετέφρασε την Ιστορία του Θουκυδίδη, που προλόγισε ο Ι. Κακριδής. Στις παλαιότερες εργασίες της περιλαμβάνονται οι Αιγαίοι: Κρητομυκηναϊκός πολιτισμός (1929) και στις μεταγενέστερες τα Δοκίμια κριτικά και φιλοσοφικά (1952). Μεγάλο μέρος του έργου της μένει αδημοσίευτο και ανάμεσα σε άλλα ο Β' τόμος της Εισαγωγής στη Φιλοσοφία, οι 686 δακτυλόγραφες σελίδες της Fantasia Philosophica  στην οποία παρουσιάζει ένα σύστημα Ηθικής , οι χιλιάδες χειρόγραφες σημειώσεις για μια Λογική, που θα ήταν έργο ζωής, με σχόλια στους Αριστοτέλη, Carnap, Frege, Russel, Peirce. Αδημοσίευτο μένει το δεύτερο και ατελείωτο μέρος του ημινεκρικού διαλόγου της με τον Wittgenstein και ένα αυτοβιογραφικό της αφήγημα στα αγγλικά, η Ύστατη συγκομιδή.\nΗ Έλλη Λαμπρίδη συμμετείχε πάντα ενεργά στην πνευματική ζωή αρθρογραφώντας επί σαράντα χρόνια σε περιοδικά όπως η Αναγέννηση του Δημ. Γληνού στη δεκαετία του '20 και οι Εποχές στη δεκαετία του '60, αλλά εξίσου συμμετείχε και στην πολιτική ζωή, προασπίζοντας την ελεύθερη σκέψη και τα ανθρώπινα δικαιώματα και ασκώντας πάντα αυστηρή κριτική σε κάθε μορφή δογματισμού. Άνθρωπος αριστερός, άσκησε κριτική στην Αριστερά. Φεμινίστρια, δεν δίστασε να επισημάνει τα λάθη του ελληνικού φεμινιστικού κινήματος. Πνευματική φίλη των μεγάλων, του Καζαντζάκη και του Σικελιανού, δεν έζησε στη σκιά τους. Αυτή η εκπληκτική γυναίκα, που αισθανόταν, όπως γράφει η ίδια, «ένα ασκημόπαπο πέρα ως πέρα»1 σ' έναν ανδροκρατούμενο κόσμο, αντιστρατεύτηκε γενναία με τη ζωή και το έργο της το στερεότυπο της γυναίκας που καλλιέργησε η κοινωνία της εποχής της. Η Λαμπρίδη δεχόταν τη Φιλοσοφία σαν ιδιαίτερο είδος διανοητικής δραστηριότητας, που δουλεύει κυρίως με τη θεωρία, τον στοχασμό και την ενόραση. Προσωπική της μέθοδος του φιλοσοφείν ήταν η «ζητητική», στην πλατωνική έννοια2. Δυσπιστούσε στις σύγχρονες φιλοσοφικές τάσεις που παραβιάζουν τη χρήση της γλώσσας με «ανοήματα», όπως τα ονόμαζε. Το είδος αυτό το χαρακτήριζε «ανίερη πρόζα». Αντίθετα, θεωρούσε γονιμότερη τη φιλοσοφική έρευνα που προσανατολίζεται στον χώρο της γνωσιοθεωρίας και βιοθεωρίας και θεωρούσε βαθύ φιλοσοφικό πρόβλημα την αλληλεπίδραση ανθρώπου και περιβάλλοντος. Γι' αυτήν η περιπέτεια του πνεύματος δεν είχε νόημα έξω από το σύνολο των δεδομένων του βίου. Αυτήν την καθολικότητα θαύμαζε στον Εμπεδοκλή, γιατί, όπως γράφει στον πρόλογο του βιβλίου που του αφιέρωσε: «Αγκαλιάζει όλα τα επίπεδα του επιστητού... με την καθολικότητα των γνώσεών του και με το πλάτος της κοσμολογικής του σύλληψης, με τη δράση του για δημοκρατία και ισότητα...».\nΗ πρώτη Ελληνίδα φιλόσοφος του αιώνα μας υπενθύμισε ότι ένας αρχαίος φιλόσοφος γνώριζε τα πάντα για την επιστήμη της εποχής του και αισιοδοξούσε ότι θα προοδεύσει μια νέα φιλοσοφία της φύσης, στηριγμένη στα νεώτερα δεδομένα της Φυσικής. Άριστα ενημερωμένη για τις προόδους των επιστημών, διέβλεπε τους περιβαλλοντικούς κινδύνους και πίστευε ότι η Φιλοσοφία σ' αυτή τη φάση είναι απαραίτητη: «Μας χρειάζεται μια συνολική εικόνα του κόσμου, μια ιδέα για τα υλικά από τα οποία είμαστε φτιαγμένοι». Κι επειδή ο άνθρωπος μπορεί να μεταβάλει το περιβάλλον, «του χρειάζεται μια ιδέα κατά ποιον τρόπο πρέπει να το μεταβάλει... του χρειάζονται τα δύο κύρια σκέλη της Φιλοσοφίας, όπως του χρειάζονται τα δύο του πόδια: η κοσμοθεωρία και η βιοθεωρία ή η ηθική με την πλατύτερη σημασία του όρου»3. Η Λαμπρίδη, όπως η μεγάλη φιλόσοφος του αιώνα μας, η Hannah Arendt, δεν μπορούσε να δει τη ζωή του πνεύματος έξω από μια φιλοσοφία της πράξης και στο επίκεντρο των ενασχολήσεών της ήταν πάντα η vita activa.\nΗ Λαμπρίδη ήταν από τη γνήσια στόφα των στοχαστών. Η Φιλοσοφία ήταν γι' αυτήν τρόπος ζωής. Δεν την άσκησε από μια πανεπιστημιακή έδρα, αλλά τη βίωσε σαν ένα ανοιχτό ερώτημα, στο οποίο διαπλέκονται όλα τα βιολογικά και πνευματικά δεδομένα της ζωής της: μητέρα, φιλόσοφος, συγγραφέας. Μέσα ακριβώς από αυτό τον τρόπο θεώρησης της ζωής βγήκε το σπουδαίο βιβλίο της, η Νίκη, μια αυτοβιογραφική αφήγηση επικεντρωμένη στη ζωή και τον θάνατο της κόρης της Νίκης. Το βιβλίο αυτό, αν και δεν ανήκει στον χώρο της Φιλοσοφίας, κατάγεται από το φιλοσοφικότερο είδος λογοτεχνίας, τον αυτοβιογραφικό λόγο που επιχειρεί τη διερεύνηση του εαυτού και τον έλεγχο της συνείδησης. Αυτό ακριβώς το είδος  «συνοριακό» θα το ονόμαζε η ίδια  στρατεύει την «εκ βαθέων» εξομολόγηση στη φιλοσοφική αναζήτηση. Και, αρκετά παράδοξα, στο βιβλίο αυτό προβάλλει έντονα το κυρίαρχο αίτημα της Λαμπρίδη για μια θεωρία της πράξης  μιας Ηθικής. Γιατί η Νίκη δεν είναι μόνο η αφήγηση μιας μητέρας που θρηνεί τον θάνατο της κόρης, αλλά η μαρτυρία μιας γυναίκας που προσπάθησε να στοχαστεί τον Εαυτό και τον Κόσμο: τη μητρότητα, το σώμα της, το πνεύμα της, τα συναισθήματά της, τη σύγκρουση της αναγκαιότητας με την ελευθερία, σε μια συγκεκριμένη ιστορική στιγμή στην Ελλάδα. Για τους παραπάνω λόγους η Νίκη είναι, κατά τη γνώμη μας, ένα βιβλίο μοναδικό στο είδος του, και όχι μόνο για την ελληνική γλώσσα.\nΑπό πολλές απόψεις η ζωή της Έλλης Λαμπρίδη μπορεί να θεωρηθεί παραδειγματική και φέρνει στο προσκήνιο ανθρώπινες πραγματικότητες και τις συνθήκες στην Ελλάδα της εποχής της, που δεν εξαντλούνται σε ένα σύντομο σημείωμα.\nΗ Έλλη Λαμπρίδη γεννήθηκε το 1898 στην Αθήνα. Ήταν ένα από τα τρία παιδιά του γνωστού για την πατριωτική του δράση Ηπειρώτη Ιωάννη Λαμπρίδη, απόφοιτου της Ζωσιμαίας Σχολής και πτυχιούχου της Νομικής Αθηνών.\nΟ πατέρας της, αφού εργάστηκε δάσκαλος στην Κωνσταντινούπολη και δικηγόρος στα Γιάννενα, κατέβηκε στην Αθήνα «για να μη δουλέψει τους Τούρκους», έγινε γερουσιαστής και εξέδιδε την εφημερίδα Αγών. Εκεί μεγάλωσε η Λαμπρίδη και σπούδασε στη Φιλοσοφική Σχολή. Συνέχισε τις σπουδές της στη Ζυρίχη με υποτροφία Σταθάτου. Έτσι βρέθηκε στην πόλη όπου λίγα χρόνια νωρίτερα μπορούσε κανείς να συναντήσει τον Λένιν αλλά και τον Τριστάν Τζαρά. Την έστελναν για να ασχοληθεί με τα παιδαγωγικά, κλάδο ταιριαστό για μια γυναίκα, όμως αυτή στράφηκε στη Φιλοσοφία. Μόλις 23 χρόνων, με καθηγητή τον Freytag, υποστήριξε τη διατριβή της με θέμα τις γνωσιοθεωρητικές αρχές του Αριστοτέλη, που τυπώθηκε στη Λειψία το 1919. Από το 1920 έως το 1922 διδάσκει στο Αμερικανικό Κολλέγιο Θηλέων της Κωνσταντινούπολης και στο Ζάππειο Διδασκαλείο. Αναγκάζεται να δουλέψει «λεχώνα είκοσι ημερών». Ο γάμος δεν θα κρατήσει παρά ελάχιστα. Τα οικονομικά της θα είναι άσχημα. Στο μεγάλωμα της κόρης της από εδώ και πέρα θα βοηθήσει και η μητέρα της.\nΑπό το 1923 έως το 1928 θα εργαστεί στο Αμερικανικό Κολλέγιο του Ελληνικού, όπου θα οργανώσει το ελληνικό τμήμα. Τα χρόνια αυτά γράφει μελέτες Φιλοσοφίας και Ψυχολογίας για το περιοδικό Αναγέννηση του Γληνού και φιλοσοφικά άρθρα για τις εγκυκλοπαίδειες του Πυρσού και του Ελευθερουδάκη. Συμμετέχει στο φεμινιστικό κίνημα, πηγαίνει στα συνέδρια που γίνονται στην Ελλάδα και στο εξωτερικό. Η κριτική της στον τομέα αυτό είναι αυστηρή. Κατηγορούσε το κίνημα για συντηρητισμό, έκρινε ότι η κοινωνική και πολιτική διάσταση του φεμινισμού ατονούσε και ήταν υπέρ της πολιτικοποίησης των γυναικών στα αριστερά κόμματα.\nΤην εποχή αυτή, τα «ξεχειλίσματα της ανικανοποίητης ορμής για δράση» την οδηγούν σε πράξεις αντισυμβατικές, που θα ξαφνιάσουν αργότερα και την ίδια για την τόλμη τους: σε εποχή ανέχειας, κάνει μια παρακινδυνευμένη οικονομική επένδυση αγοράζοντας ένα άλογο στον ιππόδρομο, που δεν είχε άλλη κατάληξη παρά την ευκαιρία για σπουδή των ανθρώπινων και την εκδήλωση τρυφερότητας για το ζώο: «Κάθε τόσο πηγαίναμε στον στάβλο και του προσφέραμε άσπρο ψωμί και ζάχαρη», και η μικρούλα Νίκη «φοβισμένη άπλωνε το χεράκι της».\nΤο 1929 η Λαμπρίδη αναλαμβάνει τη φιλοσοφική σειρά Μελέτες, για την οποία γράφει η ίδια εννέα δοκίμια και μεταφράσεις, και μεταξύ άλλων τη σημαντική μελέτη της για τον Bergson. Το 1930 διορίζεται υποδιευθύντρια του Μαρασλείου Διδασκαλείου. Εμπνευσμένη παιδαγωγός, δουλεύει με ζήλο ολόκληρα δωδεκάωρα και προκαλεί τον φθόνο των συναδέλφων της. Θα την συκοφαντήσει ο διευθυντής της ότι «είχε έρωτες με τ' αγόρια» και θα μετατεθεί «λόγω ποινής» από τον Παπανδρέου, τότε υπουργό Παιδείας, στα διδασκαλεία της Λαμίας και της Τρίπολης. Τα χρόνια αυτά είναι από τα πιο δύσκολα.\nΜε τη μεταξική δικτατορία χάνει τη δουλειά της. Την ίδια χρονιά η Νίκη αρρωσταίνει με φυματίωση στη σπονδυλική στήλη. Η Λαμπρίδη νοικιάζει ένα σπιτάκι στην Πεντέλη, όπου το κλίμα ευνοούσε την καταπολέμηση της πάθησης, και εκεί θα περιποιηθεί η ίδια την κόρη της. Αργότερα θα μετακομίσουν στο Μαρούσι. Το 1937-39 δίνει δύο σειρές μαθημάτων Φιλοσοφίας της Ιστορίας, Ψυχολογίας και Λογοτεχνίας στο ελεύθερο πανεπιστήμιο του «Ασκραίου» και δημοσιεύει άρθρα και βιβλιοκρισίες για ανάλογα θέματα στη Νέα Πολιτική. Τα άρθρα αυτά καλύπτουν ένα τεράστιο φάσμα από τη σχέση Φιλοσοφίας και Φυσικής μέχρι το ιαπωνικό θέατρο, αλλά και τους διωγμούς των Εβραίων στη ναζιστική Γερμανία. Δείχνουν την ευρυμάθεια, τη βιβλιογραφική της ενημέρωση αλλά και άγρυπνη παρακολούθηση των πολιτικών εξελίξεων στον διεθνή ορίζοντα. Όμως στο ίδιο περιοδικό την εποχή αυτή θα δημοσιεύσει το σχόλιό της για τη Μητέρα Θεού του Σικελιανού, ξεδιπλώνοντας τη δική της αισθαντική και στοχαστική εκδοχή για το μυστήριο της μητρότητας και της ζωής του πνεύματος.\nΤο 1939 η Λαμπρίδη φεύγει στην Αγγλία με υποτροφία του Βρετανικού Συμβουλίου για να ασχοληθεί αποκλειστικά με τη Φιλοσοφία. Εκεί θα παρακολουθήσει μαθήματα του Wittgenstein. Η αναχώρηση όμως θα σημάνει τον προσωρινό χωρισμό της με την κόρη της, και θα τον παρατείνει ο πόλεμος που ξεσπά στην Ευρώπη. Η Λαμπρίδη μένει στο Λονδίνο, όπου θα αναπτύξει εθνική δράση ως διευθύντρια του Γραφείου Τύπου της εξόριστης ελληνικής κυβέρνησης.\nΗ Λαμπρίδη επιστρέφει στην Ελλάδα για να ξαναβρεί την κόρη της, που είναι πια 21 χρόνων, τελειόφοιτη της Φιλοσοφικής, όμως η επιστροφή θα είναι τραγική: λίγο πριν από την άφιξή της η Νίκη σκοτώνεται από αδέσποτη εγγλέζικη σφαίρα το Γενάρη του '45. Ο θάνατος αυτός θα την βάλει σε μιαν ατέλειωτη εργασία πένθους. Γυρίζει προσωρινά στην Αγγλία, όπου θα αναγκαστεί όμως να μείνει άλλα δέκα χρόνια γιατί θα της αφαιρεθεί το διαβατήριο, εξαιτίας της δράσης της στην αριστερίζουσα ένωση εργατικών βουλευτών «για τη δημοκρατία στην Ελλάδα». Είναι χρόνια σκληρής βιοπάλης, που θα βλάψουν ανεπανόρθωτα την όρασή της. Το διαβατήριο θα της επιστραφεί το 1959 ύστερα από ενέργειες της Αμαλίας Φλέμινγκ. Επιστρέφοντας η Λαμπρίδη δημοσιεύει τη Νίκη (1960), τελειώνει τη μετάφραση της Ιστορίας του Θουκυδίδη (ο πρώτος τόμος δημοσιεύτηκε το 1962) και δημοσιεύει τον πρώτο τόμο της Εισαγωγής στη Φιλοσοφία, ενώ ο δεύτερος απαγορεύτηκε από τη λογοκρισία. Το 1963-66 δημοσιεύει τα περίφημα άρθρα της στις Εποχές για τον και τον Popper.\nΣτο διάστημα αυτό αναγκάζεται να ζει από μεταφράσεις και μαθήματα για βιοπορισμό, αλλά γράφει ασταμάτητα. Ζει σ' ένα μικρό διαμέρισμα για να αποταμιεύσει το ενοίκιο από το ιδιόκτητο διαμέρισμα στην οδό Υψηλάντου 9, και τα χρήματα προόριζε για την ίδρυση φιλοσοφικής βιβλιοθήκης. Εκεί την επισκέπτονται εκλεκτοί φίλοι, ο φιλόσοφος Κώστας Δεσποτόπουλος, ο τεχνοκριτικός Αλέξανδρος Ξύδης, η αρχαιολόγος Εύη Τουλούπα, ο εκδότης Γιάννης Γουδέλης.\nΌταν έγινε η δικτατορία η Λαμπρίδη άσκησε ανοιχτή κριτική στο καθεστώς κι αυτό της κόστισε για μια ακόμη φορά την αφαίρεση του διαβατηρίου της. Τέλος ήρθε η επώδυνη αρρώστια. Την αντιμετώπισε με θάρρος.\nΠέθανε το 1970. Στη διαθήκη της άφηνε το κληροδότημα για τη φιλοσοφική βιβλιοθήκη που τόσο ονειρευόταν. Σήμερα η Φιλοσοφική Βιβλιοθήκη Έλλης Λαμπρίδη, προσαρτημένη στα ιδρύματα της Ακαδημίας Αθηνών και εμπλουτισμένη με τις δωρεές των Β.Ν. Τατάκη και Χ. Γιερού και ολόκληρη τη βιβλιοθήκη του Κέντρου Φιλοσοφικών Ερευνών μετά τη διάλυσή του, και πρόσφατα του Φ. Βεγλερή, λειτουργεί με καλό βιβλιοθηκονομικό εξοπλισμό στο σπίτι της οδού Υψηλάντου 9. Το έργο ευοδώθηκε χάρη στον μόχθο και την πνευματική γενναιοδωρία του τότε διευθυντή του Κέντρου Φιλοσοφίας της Ακαδημίας Αθηνών καθηγητή Λίνου Μπενάκη. Έτσι για μια ακόμη φορά η Έλλη Λαμπρίδη άφηνε ίχνη απτά της συνεχούς και ανεκτίμητης μέριμνάς της για τη ζωή του πνεύματος.\n* Η Φραγκίσκη Αμπατζοπούλου είναι καθηγήτρια Φιλολογίας στο Αριστοτέλειο Πανεπιστήμιο Θεσσαλονίκης.\n1. Όλα τα στοιχεία της βιογραφίας της Έλλης Λαμπρίδη που παρουσιάζονται στο εξής σε εισαγωγικά άντλησα από το αυτοβιογραφικό έργο της Νίκη, Δίφρος 1960. Τα υπόλοιπα προέρχονται από υλικό του αρχείου της, που έθεσε στη διάθεσή μου ο καθηγητής Λίνος Μπενάκης, υπεύθυνος της Φιλοσοφικής Βιβλιοθήκης Έλλης Λαμπρίδη της Ακαδημίας Αθηνών.\n2. Για μια διεξοδική παρουσίαση της σκέψης της Έλλης Λαμπρίδη, βλ. Μυρτώ Δραγώνα - Μονάχου, «Έλλη Λαμπρίδη», Καινούργια Εποχή, Φθινόπωρο 1976.\n3. Έλλη Λαμπρίδη, «Φιλοσοφία και λογοτεχνία», διάλεξη του 1961, δημοσιευμένη στην Καινούργια Εποχή, 1962.\nΑναρτήθηκε από Ελένη Παπαδοπούλου ερανίστρια στις Κυριακή, Μαρτίου 19, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΞΙΟΛΟΓΑ ΑΡΘΡΑ, ΑΠΟΨΕΙΣ, ΑΦΙΕΡΩΜΑΤΑ, ΓΝΩΣΤΙΚΟ ΥΠΟΒΑΘΡΟ, ΦΙΛΟΣΟΦΙΑ\nΔΗΜΙΟΥΡΓΙΚΕΣ ΕΡΓΑΣΙΕΣ: Βιβλιοπαρουσιάσεις και οπισθόφυλλα\nΈνα βιβλίο σε ταξιδεύει....\nΗ λέσχη ανάγνωσης της τάξης μας ολοκλήρωσε τον πρώτο κύκλο λειτουργίας της. Ο απολογισμός είναι ευχάριστος και ιδιαίτερα δημιουργικός. Οι μαθητές απόλαυσαν τα αναγνώσματά τους και με ικανοποίηση παρουσίασαν τις εργασίες τους μέσα στην τάξη. Ένα δείγμα ευάριθμων εργασιών ακολουθεί:\nελενη ή ο κανενας from Eleni Papadopoulou\nεμμανουήλ ροΐδης πάπισσα ιωάννα from Eleni Papadopoulou\nPetrina from Eleni Papadopoulou\nγιατι σκοτωσα την καλυτερη μου φιλη from Eleni Papadopoulou\nεπ ζωρζ σαρη from Eleni Papadopoulou\nSofia from Eleni Papadopoulou\nΑναρτήθηκε από Ελένη Παπαδοπούλου ερανίστρια στις Κυριακή, Μαρτίου 05, 2017 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΕΡΓΑΣΙΕΣ ΜΑΘΗΤΩΝ, ΛΟΓΟΤΕΧΝΙΑ, ΤΑ ΦΥΛΑ ΣΤΗ ΛΟΓΟΤΕΧΝΙΑ, ΦΙΛΑΝΑΓΝΩΣΙΑ\nΥπογεννητικότητα: Προτεινόμενο Θέμα Νεοελληνικής Γ...\nΦιλοσοφία: η σκέψη πάνω στη σκέψη και τις δυνατότη...\nΔΗΜΙΟΥΡΓΙΚΕΣ ΕΡΓΑΣΙΕΣ: Βιβλιοπαρουσιάσεις και οπισ...


ΠΑΝΤΕΛΟΝΙ ΠΑΡΑΛΛΑΓΗΣ ΠΟΛΕΩΣ - Armyland\nΠΑΝΤΕΛΟΝΙ ΠΑΡΑΛΛΑΓΗΣ ΠΟΛΕΩΣ\nAπό ύφασμα ριπ-στοπ με βαμβακερή σύνθεση.\nΧρώμα Επιλογή χρώματος ασπρόμαυρο ασπρόμαυρο ασπρόμαυρο ασπρόμαυρο ασπρόμαυρο ασπρόμαυρο ασπρόμαυρο\nΑπό ύφασμα ριπ-στοπ με βαμβακερή σύνθεση. Είναι πολύ ανθεκτικό στα σκισίματα και στεγνώνει γρήγορα όταν βραχεί. Είναι ενισχυμένο στα γόνατα και στην έδρα. Με ιμάντες προσαρμογής στην μέση καθώς και έξι μεγάλες στέπες (2 μπρος, 2 πίσω και δυο cargo στα πλάγια).


Μνημόνιο συνεργασίας υπέγραψαν το Πανεπιστήμιο Κρήτης και «Το Χαμόγελο του Παιδιού» – click-and-donate\nΗ εκδήλωση πραγματοποιήθηκε στην Αίθουσα Πολλαπλών Χρήσεων της Βιβλιοθήκης του Πανεπιστημίου Κρήτης, στην Πανεπιστημιούπολη Ρέθυμνου με την παρουσία του πρύτανη Πανεπιστημίου Κρήτης, κυρίου Οδυσσέα –Ιωάννη Λ. Ζώρα, του υπεύθυνου καθηγητή της Μονάδας Σχολικής Ψυχολογίας κυρίου Αναστάσιου Ματσόπουλου και του προέδρου του Οργανισμού «Το Χαμόγελο του Παιδιού», κυρίου Κώστα Γιαννόπουλου. Στην τελετή παραβρέθηκαν ακαδημαϊκοί και στελέχη του πανεπιστημίου Κρήτης, εκπρόσωποι του δήμου Ρέθυμνου και των σχολείων του νομού αλλά και φοιτητές και φοιτήτριες του Πανεπιστημίου.\n«Το Χαμόγελο του Παιδιού» συνεργάζεται με τη Μονάδα Σχολικής Ψυχολογίας του Παιδαγωγικού Τμήματος Προσχολικής Εκπαίδευσης του Πανεπιστημίου Κρήτης στο πλαίσιο των δράσεων πρόληψης και ευαισθητοποίησης της σχολικής κοινότητας. Η συνεργασία των δυο φορέων αφορά στην εφαρμογή Δράσεων για την προαγωγή της Ψυχικής Υγείας, Ευεξίας και Ψυχικής Ανθεκτικότητας και την Καταπολέμηση φαινόμενων βίας, κακοποίησης και σχολικού εκφοβισμού.\n«Το Χαμόγελο του Παιδιού» έχει πολυετή πορεία και εμπειρία στα προγράμματα πρόληψης και ευαισθητοποίησης μαθητών, μαθητριών, γονέων και εκπαιδευτικών για το φαινόμενο της βίας κατά των παιδιών στο σπίτι, στο σχολείο ή στο διαδίκτυο. Η συνεργασία με την Μονάδα Σχολικής Ψυχολογίας θα αφορά την εποπτεία και την πιστοποίηση όλων των προγραμμάτων.


ΤΟ ΚΟΙΝΟ ΤΩΝ ΑΠΑΝΤΑΧΟΥ ΕΛΛΗΝΩΝ: Ελλάδα και η ύπαρξη ισλαμιστικών πυρήνων στη χώρα\nΑλέξανδρος Νίκλαν -huffingtonpost.gr\nΣε αντίθεση με τα άρθρα που φανερώνουν αναλύσεις και εστιάζουν στις σκέψεις του ειδικού, το παρόν άρθρο έχει ως μόνο σκοπό να επισημάνει κάποια δεδομένα πριν φτάσει σε συμπέρασμα (και όχι προτάσεις/σκέψεις)\nΕνδεικτικές αναφορές σχετικά με Ισλαμική τρομοκρατία σε Ελλάδα.\n1. (28.11.2015) Αμπντελχαμίντ Αμπαούντ, πηγή: Valeurs Actuelles: Περνούσε τα σύνορα της Ελλάδος για να κινηθεί από και προς Συρία. Τζιχαντιστής που έδρασε στο Παρίσι και σχεδίασε τις επιθέσεις εκεί. Συνελήφθη στην Γαλλία.\n2. (21.12.2016) Ρεντουάν Σ., πηγή: Reuters: Νοίκιαζε σπίτια σε διερχόμενους τρομοκράτες της Τζιχάντ ενώ παράλληλα θεωρείται ότι στρατολογούσε εντός της κοινότητας προσφύγων και μεταναστών στην χώρα μας και στην Γερμανία όπου και τελικά συνελήφθη.\n3. (4.12.2016) Ρασίντ Κασίμ., πηγή: Ελεύθερος Τύπος: Αρχηγός πυρήνων και αξιωματικός του DAESH, σεσημασμένος από τις Γαλλικές Αρχές, κυκλοφορούσε ελεύθερα μέσα και έξω από τα Ελληνικά σύνορα προς την Συρία και αντίστροφα. Ευθύνεται για τον σχεδιασμό και εκτέλεση δεκάδων επιθέσεων σε Γαλλία. Συνελήφθη στη Γαλλία.\n4. (15.1.2015) Ζαίντ Κουλίς, πηγή: Καθημερινή: 10 στελέχη τζιχαντιστικού πυρήνα στην Αθήνα εξαρθρώθηκαν από την αντιτρομοκρατική στο Παγκράτι. Το διαμέρισμα τους είχε μετατραπεί σε κόμβο ελέγχου πληροφοριών και υποστήριξης. Το όνομα του ήταν «Πυρήνας Αθήνας» Ο αναφερόμενος αρχηγός του πυρήνα ήταν μέρος του εκτελεστικού σχεδίου στα χτυπήματα στο Παρίσι. Όλα τα στελέχη ήταν σεσημασμένα σε ΕΥΠ και αντιτρομοκρατική με σήμα που έδωσαν οι Γαλλικές και Βελγικές Αρχές.\n5. (8.2.2016) Μιρσάντ Μπεκτάσεβιτς «Μάξιμος». Πηγή: e-Evros.gr: Ενεργός και σεσημασμένος αξιωματικός του DAESH. Υπεύθυνος για λαθρεμπόριο όπλων, ναρκωτικών και στρατολόγηση νέων μελών. Συνελήφθη με συντονισμένη προσπάθεια στην Αλεξανδρούπολη.\n6. (3.11.2015) Ραφτί Σάχ. Πηγή: Combating Terrorism Center: Αρχηγός ομάδας φίλιας προς DAESH με έδρα σε Νορβηγία, μετά την σύλληψη του ανέφερε πώς στρατολογούσαν από Ελλάδα.\nΤρίτο σημείο αναφοράς είναι η αυξημένη δράση Ισλαμιστικών στοιχείων εντός φυλακών που λειτουργούν ως στελέχη στρατολόγησης αλλά και επαφής με διάφορα τοπικά κυκλώματα εγκλήματος και ίσως και τρομοκρατών. Παράλληλα αναλαμβάνουν και κάποιες δράσεις όταν υπάρξει ενόχληση προς την επιρροή τους. (RealNews 2016)\nΣυγκεντρώνοντας τα παραπάνω στοιχεία και έχοντας σε συνδυαστική τοποθέτηση ιστορικές αναφορές αλλά και αστυνομικές εκθέσεις που έδειχναν την εξάπλωση και γρήγορη αφομοίωση εγκληματικών στοιχείων σε χώρες υπό κρίση και με σοβαρά προβλήματα αντιμετώπισης μεταναστών προκύπτουν τα εξής συμπεράσματα.\n1. Η πρόσκαιρη εικόνα της Ελλάδος που δεν βιώνει τρομοκρατικές ενέργειες με Ισλαμιστικό χαρακτήρα οφείλεται κυρίως στην πρόθεση των τρομοκρατών και όχι στην ικανή αντιμετώπιση του φαινομένου.\n2. Η περίπτωση μιας οργανωμένης επίθεσης ισλαμιστών τρομοκρατών είναι θέμα χρόνου και όχι πιθανότητας. Η υπερ-συγκέντρωση μιας «δεξαμενής» στρατολόγησης αλλοδαπών στοιχείων λόγω μεταναστευτικού δίνει την ικανότητα δημιουργίας περισσότερων πυρήνων και δυσκολότερα, ίσως, ελεγχόμενων πράξεων.\n3. Οι τρομοκράτες του DAESH που εισήρθαν στην χώρα δεν έχουν κανένα πρόβλημα συνεργασίας με άλλα εγκληματικά και ακραία στοιχεία προς απόκτηση χρηματοδότησης και πρόσβασης σε πόρους κάθε φύσης. Από όσο φαίνεται το ίδιο ισχύει και για τις τοπικές ακραίες ομάδες, κάτι που συνιστά μια εξαιρετικά δύσκολη περίπτωση προς αντιμετώπιση. Η ιδιομορφία αυτή υφίσταται μόνο στην Τουρκία και τώρα εμφανίζεται και στην Ελλάδα.\n4. Η χρήση οικογενειών μεταναστών ή ακόμα και παιδιών για ενέργειες που θα έχουν εγκληματικό ή και τρομοκρατικό χαρακτήρα, δεν είναι κάτι καινούριο για τις ομάδες των Ισλαμιστών. Δεν αποκλείεται να υπάρξει και εδώ μια τέτοια κατάσταση , αν και εφόσον διακρίνουν μεγάλες ανοχές (σε σημείο αδυναμίας) από τις Αρχές και την ελληνική κοινωνία.\n5. Η δράση τρομοκρατών είναι ήδη υπαρκτή σε hot spots και έχει εντοπιστεί από τις διεθνείς Αρχές. Παρόλα αυτά όμως, δεν υπάρχει ουδεμία πρόνοια για γειτονιές που ήδη φαίνεται να παίρνουν Ισλαμικό χρώμα λόγω της μετοίκησής τους. Παράλληλα οι δημιουργίες παράνομων λατρευτικών χώρων θεωρείται σίγουρο πώς θα αποτελέσουν και πόλο έλξης ριζοσπαστικών κυκλωμάτων του Ισλάμ.\n6. Η τουριστική βιομηχανία της χώρας είναι θεωρητικά ο νο1 στόχος για επίδοξους τρομοκράτες, αφού το πλήθος επισκεπτών προέρχεται κυρίως από Δυτική Ευρώπη και Ρωσία. Ειδικά αν οι επισκέπτες ανήκουν σε ανώτερα οικονομικά και κοινωνικά επίπεδα της χώρας τους.\n7. Η μετάβαση τρομοκρατών του DAESH στην Ελλάδα και η δημιουργία πυρήνων από βετεράνους τζιχαντιστές δεν αποκλείεται, ειδικά στην διαμόρφωση κατοικιών-γκέτο.\nΣτο παραπάνω κείμενο σκόπιμα δεν γίνεται αναφορά σε πολιτικά ή άλλα κοινωνικό-οικονομικά αίτια καθώς σκοπός είναι η παράθεση δεδομένων και στοιχείων που αποδίδουν μια πιθανή σειρά εικόνων, για την ύπαρξη διεθνούς τρομοκρατίας στη χώρα.\nΑναρτήθηκε από ... στις 12:44 π.μ.\nΕτικέτες ΕΛΛΑΔΑ, ΙΣΙΣ, ΙΣΛΑΜ, ΤΡΟΜΟΚΡΑΤΙΑ


Αν είσαι σαν εμάς, χάρισες την νοσταλγική ατμόσφαιρα, το ονειρικό soundtrack και το castout (Kate Hudson!) Σχεδόν διάσημος όταν έμεινε πρεμιέρα το 2000. Τώρα, 16 χρόνια αργότερα, ο σκηνοθέτης της ταινίας, Cameron Crowe, φέρνει τη βαθιά του γνώση της μουσικής βιομηχανίας και το ίδιο του ιδιότροπο στυλ στη μικρή οθόνη με το νέο dramedy της Showtime Roadies.\nΗ εκπομπή ακολουθεί ένα cast του συνόλου, το μαντέψατε, roadies περιοδεύοντας με ένα συγκρότημα σε επίπεδο αρένα. Με επικεφαλής τους αστέρες Carla Gugino, Luke Wilson και Imogen Poots, το πλουραλιστικό πλήρωμα πίσω από τα σκηνικά δοκιμάζει τα υψηλά και χαμηλά επίπεδα της ζωής στο δρόμο, γεμάτα με τουριστικά λεωφορεία και ηχητικά στάδια σε ολόκληρη τη χώρα. (Κάθε επεισόδιο λαμβάνει χώρα σε μια διαφορετική στάση της πόλης στο περιοδικό The Staton-House Band).\n“Αυτοί είναι άνθρωποι που είναι πραγματικά εκεί για να υπηρετήσουν αυτή τη μπάντα και να κάνουν εκείνη την ώρα και μισή συναυλία μαγεία να συμβεί. Και η αλήθεια είναι αν κάνουν τη δουλειά τους σωστά, είναι αόρατες », δήλωσε ο Gugino για τους πραγματικούς χαρακτήρες που εμπνεύστηκαν από τη ζωή. Κάναμε πρόσφατα μαζί με τους Gugino και Poots για να μιλήσουμε για την παράσταση και τη μαγεία της. Γιατί, στην καρδιά του, Roadies είναι για την οικογένεια – το είδος που δημιουργείτε ή ίσως απλά να σκοντάψετε – και ο Gugino και οι Poots γνωρίζουν πολύ καλά.\nΣΧΕΤΙΚΟ: 28 Διασκέδαση Instagrams από το Παιχνίδι του Θρόνου Cast\n“Είναι πολύ ενδιαφέρον το πώς η ζωή και η τέχνη αρχίζουν να μιμούνται το ένα το άλλο”, είπαν οι Poots για να εργαστούν πολλές ώρες μαζί της Roadies συμμαθητές. “Είστε γύρω από αυτούς τους ανθρώπους όλη την ώρα και τα όρια αρχίζουν αμέσως να αποσυντεθούν.”\n“Έχουμε γίνει κάπως τα διαφορετικά σκέλη του ενός ή του άλλου”, συμφωνεί ο Γκούγκινο με ένα γέλιο.\nΣτην επίδειξη, ο Γκούγκινο παίζει τη Shelli, διευθυντή παραγωγής για το συγκρότημα The Staton-House Band, ο οποίος βλέπει λίγο στον εαυτό της στο Kelly Ann της Poots, μια ευρύτατη ηλεκτρική τεχνολογία που έχει συνήθεια να διασχίζει τα σύνορα. Ο Gugino και οι Poots, μαζί με τον Wilson, συχνά πιάνονται να μαζεύουν τα κομμάτια από χιουμοριστικές καταστροφές στο παρασκήνιο, όλη την ώρα, βοηθώντας τη σόου με μια ειλικρίνεια που κατά καιρούς είναι αφοπλιστική και ειλικρινή.\nΟι γυναίκες μοιράστηκαν μερικά μυστικά πίσω από τα σκηνικά μαζί μας, συμπεριλαμβανομένου του πιάτου για το τι είναι πραγματικά ο Λουκάς Γουίλσον όταν οι κάμερες είναι μακριά, και οι δικές τους μουσικές εμπνεύσεις.\nΥπάρχει μια πραγματική αυθεντικότητα στην επίδειξη, η οποία συχνά βασίζεται στις προσωπικές εμπειρίες του Cameron Crowe.\nGugino: Είναι συναρπαστικό να βρίσκεστε σε κάτι όπου η αυθεντικότητα είναι πολύτιμη. Μερικοί από τους μουσικούς φίλους μου έχουν πει ότι δεν έχουν δει άλλη παράσταση που να συλλαμβάνει τη φανταστική περίεργη μαγική φύση του τι είναι να βάλει σε μια περιοδεία.\nΚουτάλια: Ένα εκατό τοις εκατό. Και η κλειστοφοβία και η μαγεία πίσω από αυτήν. Ο Cameron Crowe έχει να κάνει με την αυθεντικότητα. Όσο ωραίο είναι, είναι εξίσου έξυπνο.\nGugino: Η επίδειξη είναι μια επέκταση του Cameron με κάθε τρόπο, με τον τρόπο που λέει ο Imogen όσον αφορά το πόσο έξυπνος είναι και πόσο αυθεντικός είναι και είναι αστείο που είναι και πώς έχει αυτό σαν πραγματικά αγόρι, κοίταξε τη ζωή. Το πιο προσωπικό είναι το πιο καθολικό. Δεν έχω μια τεράστια εμπειρία στο παρασκήνιο σε μια περιοδεία σε όλη τη χώρα με μια μπάντα ροκ και ρολ, αλλά όταν διάβασα το σενάριο αυτό ήθελα να «μιλήσω πραγματικά γι ‘αυτούς τους ανθρώπους». Επειδή συνειδητοποιούμε ότι όλοι θέλουμε τα ίδια πράγματα στη ζωή. Θέλουμε να αγαπάμε, θέλουμε να δούμε, θέλουμε να πετύχουμε.\nΣΧΕΤΙΚΟΙ: 5 δείχνει ότι δεν μπορείτε να χάσετε κατά την εβδομάδα των καρχαριών\nΈνα από τα ενδιαφέροντα πράγματα για την εκπομπή είναι ότι δεν πρόκειται ποτέ να δούμε το The Staton-House Band να εκτελέσει, αν και θα δούμε μουσικά φιλοξενούμενα αστέρια, έτσι ώστε η σειρά είναι πραγματικά για τους ανθρώπους πίσω από τις σκηνές.\nGugino: Να είστε σε σύνολα, να είστε ηθοποιός και να γνωρίζετε πόσα άτομα υπάρχουν εκεί για να σας υποστηρίξουν και να κάνουν αυτή τη μαγεία να συμβαίνει όταν η κάμερα αρχίζει να κυλάει. Νιώθω σαν να είναι τόσο σπουδαίο να μπορούμε να παίζουμε ένα από αυτά και να το επαναφέρουμε με αυτόν τον τρόπο. Επίσης, πάντα θαυμάζω αυτό το είδος της οικογένειας που μοιάζει με τσίρκο – είστε μαζί σε αυτό.\nΤι είναι να δουλεύεις με τον Λουκά Ουίλσον;?\nΚουτάλια: Με τον Λουκά, μου αρέσει πολύ να είμαι δίπλα του γιατί είναι πολύ ευαίσθητος και έχει και αυτή την υπέροχη αίσθηση του χιούμορ. Μου θυμίζει αυτό το είδος του James Stewart-esque guy. Θέλω να πω, είναι τόσο ελκυστικός και όμως είναι γεμάτος γκολφ στην καρδιά.\nGugino: Είναι τόσο διασκεδαστικό να δουλέψουμε με τον Λουκά γιατί έχουμε τελείως διαφορετικές ενέργειες – μιλάω πολύ γρήγορα, μιλάει πιο αργά, ξέρετε, έχει αυτό το πραγματικά σπουδαίο Νότιο πνεύμα – και για κάποιο λόγο οι διαφορετικές ενέργειές μας πραγματικά συναντώνται με ένα διασκεδαστικό τρόπο.\nΗ μουσική είναι πραγματικά ο άλλος χαρακτήρας στην παράσταση. Πώς η μουσική έπαιξε ρόλο στη δική σας ζωή?\nΚουτάλια: Έχει διαδραματίσει επικίνδυνα μεγάλο ρόλο στο ότι θα μπορούσατε περιστασιακά να πω ότι θα μπορούσα να κάνω χωρίς άλλους ανθρώπους. Οι Smiths ήταν μια πολύ σημαντική μπάντα για μένα όταν ήμουν έφηβος. Έχω πολύ ευχάριστες αναμνήσεις απλώς στη βιβλιοθήκη να γράφω δοκίμια και να ακούω τους The Smiths στην επανάληψη. Leonard Cohen, κοιμάμαι σε τον κάθε βράδυ. Μου αρέσει πολύ η Blondie. Νομίζω ότι το Pavement είναι μια εκπληκτική μπάντα.\nGugino: Η μουσική έχει διαμορφώσει τη ζωή μου με τόσο μεγάλο τρόπο, όπως είμαι σίγουρος ότι έχει για τους περισσότερους από εμάς. Δημιουργώ λίστες αναπαραγωγής για χαρακτήρες που παίζω και ταινίες που κάνω. Έχω πολλά αγαπημένα και αλλάζουν, αν και θα πω ότι υπάρχει κάτι για την Cat Power ότι σε οποιαδήποτε στιγμή αν δεν είμαι σίγουρος τι θέλω να ακούσω αυτό είναι πάντα το go-to.\nΣΧΕΤΙΚΟΙ: 50 Cent Talks Season 3 of Εξουσία\nRoadies θα κυκλοφορήσει στις 26 Ιουνίου στο Showtime.


H επιστήμη το 2011 σύμφωνα με τις προβλέψεις του Nature | AntGeo\nΧρονοκάψουλα στους πάγους: Το 2011 αναμένονται να δημοσιευτούν τα πρώτα αποτελέσματα από το πρόγραμμα NEEM, μια γεώτρηση 2.500 μέτρων στους αιώνιους πάγους της βόρειας Γροιλανδίας. Οι φυσαλίδες αέρα που έχουν εγκλωβιστεί στον πάγο δίνει μια εικόνα για το κλίμα της Γης στη διάρκεια της προτελευταίας μεσοπαγετώδους περιόδου (130.000 - 115.000 χρόνια πριν), όταν ο πλανήτης ήταν 5 βαθμούς Κελσίου θερμότερος από ό,τι σήμερα.\nΓονίδια και ασθένειες: Οι λεγόμενες μελέτες γενωμικού συσχετισμού (GWA) έχουν ήδη αποκαλύψει τις σχέσεις ορισμένων ασθενειών με μεταλλάξεις σε συγκεκριμένες περιοχές του γονιδιώματος. Το 2011, οι επιστήμονες θα αρχίσουν να ανακαλύπτουν τους μηχανισμούς με τους οποίους τα ελαττωματικά γονίδια προκαλούν τελικά συμπτώματα. Η παχυσαρκία, το μεταβολικό σύνδρομο και ο διαβήτης είναι οι πρώτες προτεραιότητες.\nΒλαστοκύτταρα για πειράματα: Από το 2009, οι επιστήμονες έχουν καταφέρει να μετατρέψουν κύτταρα του ενήλικου οργανισμού σε τεχνητά βλαστοκύτταρα (iPS), ικανά να δίνουν μια ποικιλία διαφορετικών ιστών. Από το 2010, τα iPS αναμένεται να αρχίσουν να χρησιμοποιούνται στο εργαστήριο για δοκιμές φαρμάκων, αλλά και ως μοντέλα για τη μελέτη ασθενειών, κυρίως ψυχικών.\nΦθηνά γονιδιώματα: Το κόστος για τον προσδιορισμό της πλήρους γενετικής αλληλουχίας ενός ανθρώπου αναμένεται να πέσει για πρώτη φορά κάτω από τα 1.000 δολάρια.\nΧιγκς όχι, υπερσυμμετρία ναι: Το Nature προβλέπει ότι το CERN δεν θα καταφέρει φέτος να ανιχνεύσει το φευγαλέο σωματίδιο του Χιγκς, ένα υποθετικό σωματίδιο που δίνει στην ύλη τη μάζα της. Το ευρωπαϊκό εργαστήριο θα μπορούσε πάντως να προλάβει να εντοπίσει ενδείξεις για τη θεωρία της υπερσυμμετρίας, σύμφωνα με την οποία για κάθε στοιχειώδες σωματίδιο που γνωρίζουμε υπάρχει και ένα «υπερσυμμετρικό» αντίστοιχό του.\nΦως στη σκοτεινή ύλη: Η σκοτεινή ύλη είναι ένα υποθετικό υλικό άγνωστης σύστασης, του οποίου η ύπαρξη έχει προταθεί ως εξήγηση για τη φαινομενική έλλειψη μάζας από το Σύμπαν. Το 2011 αναμένονται τα αποτελέσματα δύο σημαντικών πειραμάτων για την αναζήτησή της, το πείραμα Xenon100 στην Ιταλίας και το CDMSII στις ΗΠΑ.\nΝίκη κατά της ηπατίτιδας C: Μια λιγότερο γνωστή μορφή ηπατίτιδας, η ηπατίτιδα C, προσβάλλει το 3% του παγκόσμιου πληθυσμού, συχνά χωρίς να προκαλεί συμπτώματα. Η ύπουλη ασθένεια θα μπορούσε να νικηθεί από την τελαπρεβίρη, ένα φάρμακο της αμερικανικής Vertex, που αναμένεται να εγκριθεί στις ΗΠΑ εντός του έτους.\nΜια νέα Γη, ίσως και περισσότερες: Το διαστημικό τηλεσκόπιο Kepler της NASA, που εκτοξεύτηκε το 2009, θα μπορούσε να ανακαλύψει εντός του έτους τον πρώτο πλανήτη που μοιάζει με τη Γη και περιφέρεται γύρω από άστρο που μοιάζει με τον Ήλιο.\nΣυνθετικοί οργανισμοί: Το 2010 το Ινστιτούτο Κρεγκ Βέντερ στις ΗΠΑ παρουσίασε το πρώτο βακτήριο που λειτουργεί με συνθετικό DNA. Τη νέα χρονιά, οι ερευνητές που ασχολούνται με τη συνθετική ζωή θα μπορούσαν να συνεχίσουν τα πειράματα με πολυκύτταρους οργανισμούς ή με ολόκληρες αποικίες βακτηρίων. Απώτερος στόχος η παραγωγή φαρμάκων και καυσίμων.\nΔιαστημικά λεωφορεία στη σύνταξη: Εντός του 2011 η NASA αποσύρει οριστικά τα γερασμένα διαστημικά λεωφορεία. Μέχρι να ετοιμάσει το νέο σκάφος, το νωρίτερο το 2015, οι Αμερικανοί αστροναύτες που ταξιδεύουν στον Διεθνή Διαστημικό Σταθμό θα βασίζονται στα ρωσικά Soyuz. Στο μεταξύ, οι μεταφορές φορτίων από και προς το συγκρότημα θα ανατεθούν σε ιδιωτικές εταιρείες.\nΔιαπλανητικός πυρετός: Μια πληθώρα διαπλανητικών αποστολών προγραμματίζεται να ξεκινήσουν ή να φτάσουν στην κύρια φάση τους το 2011: Το Messenger της NASA θα γίνει ο πρώτος τεχνητός δορυφόρος του Ερμή· το επίσης αμερικανικό Dawn θα επισκεφθεί τον μεγάλο αστεροειδή Εστία· το Juno θα αναχωρήσει για τον Δία· και το Mars Science Laboratory θα βάλει στο μικροσκόπιο το έδαφος του Άρη.\nΣύντηξη με λέιζερ: Το ισχυρότερο λέιζερ του κόσμου, που βρίσκεται στο Εθνικό Εργαστήριο Lawrence Livermore στις ΗΠΑ, θα μπορούσε να πετύχει αντιδράσεις πυρηνικής σύντηξης βομβαρδίζοντας μικροσκοπικές κάψουλες που περιέχουν υδρογόνο. Η σύντηξη θα μπορούσε να γίνει μια μέρα πηγή φθηνής, ανεξάντλητης ενέργειας.\nΑκτινογραφίες στον πλανήτη: Ο δορυφόρος GOCE του Ευρωπαϊκού Οργανισμού Διαστήματος, σε τροχιά από το 2009, θα προσφέρει έναν λεπτομερή χάρτη του γήινου βαρυτικού πεδίου, ο οποίος θα βοηθήσει στον υπολογισμό της ανόδου της στάθμης της θάλασσας. Στο μεταξύ, ο δορυφόρος Aquarius θα εκτοξευτεί με αποστολή να μετρήσει την αλατότητα των ωκεανών, ενώ ο Glory θα μετρά τα εισερχόμενα ηλιακά σωματίδια και τα αερολύματα.


Δήλωση προόδου αναμένει από το Eurogroup ο Γιάννης... - Newpost.gr\nτου Newsroom Δημοσίευση 10 Μαρτίου 2014, 11:57 / Ανανεώθηκε 10 Μαρτίου 2014, 16:31 Δήλωση προόδου αναμένει από το Eurogroup ο Γιάννης Στουρνάρας\nΓράφει η Ντία Μούλου Σε μία θετική δήλωση προόδου για τις εξελίξεις στις διαπραγματεύσεις της ελληνικής κυβέρνησης με την τρόικα ελπίζει ο Γιάννης Στουρνάρας, ο οποίος βρίσκεται στις Βρυξέλλες για τη συνεδρίαση του Eurogroup. Με αυτόν τον τρόπο, ο έλληνας υπουργός Οικονομικών ευελπιστεί να ανοίξει ο δρόμος για την εκταμίευση των εκκρεμών δόσεων, παρόλο που ακόμη υπάρχουν πολλά ανοιχτά «μέτωπα» ανάμεσα στις δύο πλευρές.\nΠάντως, ο επικεφαλής του Eurogroup, Γερούν Ντάισελμπλουμ σε δηλώσεις του, ήταν ξεκάθαρος, όσον αφορά στην επόμενη δόση. «Αν δεν υπάρξει συμφωνία με την τρόικα και δεν ολοκληρωθεί η αξιολόγηση του προγράμματος τότε δεν μπορούμε να προχωρήσουμε σε συζήτηση για την παροχή της επόμενης δόσης στην Ελλάδα», διεμήνυσε στα Νέα. Ωστόσο, η ελληνική πλευρά θεωρεί πολύ σημαντικό το γεγονός ότι το Σάββατο έκλεισε το «αγκάθι» των τραπεζών, αφού οι εκπρόσωποι των δανειστών έκαναν ένα βήμα πίσω, όσον αφορά στο ύψος των κεφαλαίων που θα απαιτηθούν για την ανακεφαλαιοποίηση, αλλά και τον χρόνο που θα έχουν τα τραπεζικά ιδρύματα γι' αυτήν. Σε αυτή τη θετική εξέλιξη, σύμφωνα με κυβερνητικό στέλεχος, συνηγόρησαν και οι ανακοινώσεις για αύξηση μετοχικού κεφαλαίου από την Τράπεζα Πειραιώς και την Alpha Bank.\nΑν και η πρώτη φάση των συζητήσεων ολοκληρώθηκε με επιτυχία, τουλάχιστον στο θέμα των τραπεζών, οι επικεφαλής της τρόικας έθεσαν νέες απαιτήσεις στο «τραπέζι». Εργασιακά: Μπορεί στο «καυτό» ζήτημα των ομαδικών απολύσεων η κυβέρνηση να μην επιθυμεί να κάνει παρεμβάσεις, καθώς επικαλείται την υψηλή ανεργία, παρόλα αυτά οι δανειστές ζητούν κι άλλες παρεμβάσεις, στο πλαίσιο συζήτησης. Πρόκειται για τα θέματα της απόλυτης πλειοψηφίας για απεργίες, το πάγωμα των τριετιών μετά το 2017 και το lockout.\nΜίνι φορολογικό: Παραμένει στο «τραπέζι» η μονομερής νομοθέτηση του φορολογικού νομοσχεδίου, με την ελληνική πλευρά να διαπιστώνει πρόοδο στα πρόστιμα, τον φόρο υπεραξίας και τον αποπληθωρισμό. «Εργαλειοθήκη» ΟΟΣΑ: Ενώ διαφαίνεται λύση στα βιβλία, ανοιχτά παραμένουν τα «μέτωπα» των φαρμακείων, τα φάρμακα και το γάλα.\nΥγεία: Η κυβέρνηση αναμένει απάντηση και για τα μη συνταγογραφούμενα φάρμακα, το claw back (στα 2 δισ. ευρώ για το 2014) και τα φαρμακεία (προϋποθέσεις ίδρυσης και αποστάσεις). Ναυτιλία: Σημεία τριβής εξακολουθούν να είναι οι αλλαγές στη σύνθεση των πληρωμάτων, οι παρεμβάσεις στις ρυθμιστικές αρχές λιμένων και οι επιχειρησιακές συμβάσεις στη ναυτιλία.\nΠρωτογενές πλεόνασμα: Την Παρασκευή υψηλόβαθμο στέλεχος του υπουργείου Οικονομικών σημείωσε πως «το πρωτογενές πλεόνασμα του 2014 θα είναι άνω του 1,5% του ΑΕΠ. Γι' αυτό μπορούμε να μιλάμε για κοινωνικό μέρισμα». Ωστόσο, η τρόικα δεν έχει παρουσιάσει ακόμη κάποιον αριθμό για τα δημοσιονομικά του 2014, γεγονός που αποδόθηκε στο ότι είναι επιφυλακτική λόγω των εσφαλμένων αρχικών προβλέψεών της. Αποφάσεις για ενστόλους: Η «βόμβα» του Συμβουλίου της Επικρατείας για τις αποδοχές των ενστόλων, προκάλεσε νέο «πονοκέφαλο», με κυβερνητικές πηγές να καθιστούν σαφές ότι στην όποια δικαστική απόφαση υπάρχει δέσμευση για ισοδύναμα μέτρα.


syrostoday.gr - Επικαιρότητα - Επίσημη παρουσίαση της συνεργασίας Ελλάς Σύρου -Ατρομήτου Αθηνών\nΤο πλάνο της συνεργασίας Ελλάς-Ατρομήτου, παρουσία διοίκησης, προπονητικού επιτελείου, αθλητών και γονέων.\nΗ συνεργασία της Α.Π.Ο Ελλάς Σύρου και του Ατρομήτου Αθηνών, είναι πλέον γεγονός.\nΤο πλάνο της συγκεκριμένης συνεργασίας, επικυρώθηκε χθες με την επίσημη παρουσίαση που έγινε σε μία ειδική αθλητική εκδήλωση στον χώρο του θερινού κινηματογράφου "ΠΑΛΛΑΣ" στη Σύρο, παρουσία της διοίκησης, του προπονητικού επιτελείου, αθλητών και γονέων.\nΤον Ατρόμητο εκπροσώπησε ο υπεύθυνος του δικτύου σχολών, Απόστολος Αποστόλου, ο οποίος παρουσίασε το πλάνο με το οποίο δουλεύουν οι ακαδημίες του Ατρομήτου από το 2015 μέχρι σήμερα, καθώς επίσης και ο δημοσιογράφος του Ατρομήτου, Παύλος Κατώνης.\nΣτην εκδήλωση συμμετείχαν μεταξύ άλλων, ο Αντιπεριφερειάρχης, Γιώργος Λεονταρίτης, η Αντιδήμαρχος Πολιτισμού Αλίκη Λεονταρίτη, ο Εντεταλμένος δημοτικός σύμβουλος στον τομέα του αθλητισμού Ιωάννης Βρούτσης, ο πρόεδρος της ΕΠΣ Κυκλάδων Ρένος Φρέρης.\nΝα σημειωθεί ότι παράλληλα με την παρουσίαση της συνεργασίας των δύο αθλητικών σωματείων, ανακοινώθηκε ανακοινώθηκε και η συνεργασία με την διατροφολόγο, Ευστρατία κοντορουχά και την σχολική ψυχολόγο, Κυριακή Αλμπανίδου.


REDWAVE PREVEZA: 2012: Πιο πίσω κι από τη χρεοκοπία του 1932! Το 52% του προϋπολογισμού πάει στους τοκογλύφους!\nΤο 1932, όταν η Ελλάδα κήρυξε και επισήμως «χρεοστάσιο»(σ.σ. χρεοκοπία, δηλαδή...)\n1) Ψηφίζουν έναν προϋπολογισμό, ο οποίος επιβάλλει ότι από τα περίπου 170 δισ. ευρώ που θα είναι\nοι συνολικές δαπάνες για το 2012, τα περίπου 88,5 δισ. ευρώ (!!!) θα πάνε στους τοκογλύφους!


Hôtel 29 Lepic | Ξενοδοχείο | 18-24 Travel\nHôtel 29 Lepic 3*\nαναχώρηση από: Επιλέξτε πόλη αναχώρησης Αθήνα (από 328€) Θεσσαλονίκη (από 260€)\nΤο Παρίσι είναι ο απόλυτος προορισμός για να περάσει κανείς ευχάριστες στιγμές καθ’ όλη τη διάρκεια του χρόνου. Το Hotel 29 Lepic είναι ένα ξενοδοχείο 3 αστέρων, το οποίο βρίσκεται στην περιοχή της Μονμάρτης και σε απόσταση αναπνοής από την καρδιά του Παρισιού.\nΤο Hotel 29 Lepic διαθέτει συνολικά 41 δωμάτια μη καπνιζόντων, τα οποία είναι όμορφα διακοσμημένα σε γήινους τόνους. Όλα τα δωμάτια διαθέτουν τηλεόραση επίπεδης οθόνης και μία επιφάνεια εργασίας. Σε κάθε δωμάτιο υπάρχει μπάνιο, το οποίο περιλαμβάνει ντουζιέρα, δωρεάν προϊόντα περιποίησης, πετσέτες και στεγνωτήρα μαλλιών. Ακόμη, σε όλους τους κοινόχρηστους χώρους του ξενοδοχείου υπάρχει δωρεάν πρόσβαση στο διαδίκτυο μέσω Wi-Fi.\nΤο ξενοδοχείο διαθέτει ένα εστιατόριο, το οποίο προσφέρει μεσογειακή και διεθνή κουζίνα και όπου μπορείτε να απολαύσετε τα γεύματα σας. Επιπλέον, μπορείτε να πιείτε τον καφέ ή το ποτό σας κατά τις βραδυνές ώρες στο ειδικά διαμορφωμένο lounge bar, από όπου έχετε τη δυνατότητα να προμηθεύεστε σνακς και ροφήματα καθ’ όλη τη διάρκεια της ημέρας.\nΗ ρεσεψιόν του ξενοδοχείου είναι στη διάθεσή σας 24 ώρες το 24ωρο για την καλύτερη εξυπηρέτησή σας. Στο χώρο της ρεσεψιόν μπορείτε να βρείτε φαξ / φωτοτυπικό και χώρο φύλαξης αποσκευών. Στον εξωτερικό χώρο του ξενοδοχείου υπάρχει βεράντα, όπου μπορείτε να απολαμβάνετε στιγμές χαλάρωσης. Επιπλέον, υπάρχει διαθέσιμος χώρος στάθμευσης, τον οποίο μπορείτε να χρησιμοποιήσετε με επιπλέον χρέωση.\nΤο check in πραγματοποιείται από τις 15:00 την ημέρα της άφιξης, ενώ το check out θα πρέπει να έχει ολοκληρωθεί έως τις 11:00 την ημέρα της αναχώρησης\nΤο ξενοδοχείο απέχει μόλις 100 μέτρα από διάφορα εστιατόρια και σούπερ μάρκετ. Η γνωστή πλατεία Place du Terte και το Μουσείο του Νταλί βρίσκονται σε απόσταση 650 μέτρων από το ξενοδοχείο, ενώ ο σταθμός του μετρό απέχει μόλις 3 λεπτά με τα πόδια και προσφέρει πρόσβαση στα πιο δημοφιλή σημεία ενδιαφέροντος της πόλης. Το Αεροδρόμιο Παρισιού, Σαρλ Ντε Γκωλ απέχει 21,8 χιλιόμετρα από τις εγκαταστάσεις.


Μουντομπάσκετ 2014: Γκράφιτι Τεόντοσιτς και Τζόρτζεβιτς στο Βελιγράδι! (photo) - Onsports.gr\nΜαρία Καρβούνη\t14 Σεπτεμβρίου 2014, 19:18\nMUNDOBASKET / Σερβία\nΜουντομπάσκετ 2014: Γκράφιτι Τεόντοσιτς και Τζόρτζεβιτς στο Βελιγράδι! (photo)\nΧαμός γίνεται αυτές τις μέρες στη Σερβία για τη συμμετοχή της ομάδας της χώρας στον μεγάλο τελικό του Παγκοσμίου Κυπέλλου Μπάσκετ 2014 της Ισπανίας που θυμίζει όλα όσα είχαν συμβεί στην Ελλάδα το 2006 μετά από τη νίκη επί των ΗΠΑ.\nΣτο Μουντομπάσκετ 2014 των «φούριας ρόχας» οι Σέρβοι παίζουν με τους Αμερικανούς και αν καταφέρουν να τους νικήσουν θα πρόκειται ίσως για τη μεγαλύτερη επιτυχία στην ιστορία τους τηρουμένων και των αναλογιών.\nΟι παίκτες του Σάσα Τζόρτζεβιτς έχουν αποδείξει ότι έχουν δικαίωμα στο όνειρο και έχουν κάνει και τους συμπατριώτες τους να το πιστέψουν. Απόδειξη αυτού αποτελούν τα γκράφιτι που έγιναν στην πρωτεύουσα, το Βελιγράδι και απεικονίζουν τον Μίλος Τεόντοσιτς και τον τεχνικό της ομάδας.\n15 λεπτά πριν ΑΕΚ-Παναθηναϊκός: Η ώρα και το κανάλι του αγώνα\n30 λεπτά πριν Επικό τρολάρισμα στον Προμηθέα - Γέμισαν τον πάγκο με κουπόνια στοιχήματος (photos)\n45 λεπτά πριν Άγρια επεισόδια σε τοπικό της Αθήνας - «Κατσαβίδια, γκλοπ και παίκτες στο νοσοκομείο» (video)


Νυκτουρία, πολυουρία και καρδιοπάθειες-Incardiology\nΝυκτουρία, πολυουρία και καρδιοπάθειες\nΗ νυκτουρία είναι μερικές φορές το πρωιμότερο σύμπτωμα αυξημένης πίεσης του αριστερού κόλπου στην αριστερή κοιλιακή ανεπάρκεια ή στη στένωση της μιτροειδούς. Νυκτουρία είναι η μη φυσιολογική διούρηση μεγάλων ποσών ούρων τη νύχτα και όχι η αυξημένη συχνότητα ούρησης τη νύχτα (συχνουρία) όπως συμβαίνει σε πάθηση του προστάτη. Σε φυσιολογικές καταστάσεις η καρδιακή παροχή είναι αρκετή για την παροχή ικανοποιητικής ροής αίματος στους νεφρούς στη διάρκεια της ημέρας και επομένως η ούρηση τη νύχτα μειώνεται κατάλληλα στο ελάχιστο. Πιθανά ο μηχανισμός αυτός να διακόπτεται στα αρχικά στάδια της καρδιακής ανεπάρκειας εξαιτίας ανεπαρκούς καρδιακής παροχής.\nΣε ασθενείς με παροξυσμική ταχυκαρδία οποιασδήποτε αιτιολογίας υπάρχει επίσης κάποια σχέση ανάμεσα στην καρδιακή λειτουργία και το ποσό των αποβαλλομένων ούρων. Μερικοί ασθενείς αποβάλλουν αυξημένο όγκο ούρων χαμηλού ειδικού βάρους μέσα σε 15 - 30 λεπτά από την έναρξη ενός επεισοδίου ταχυκαρδίας


Τραμπ κορωνοϊός: Ίσως πάρει εξιτήριο ακόμα και αύριο - Hellenic Voice\nΑρχική Κόσμος Τραμπ κορωνοϊός: Ίσως πάρει εξιτήριο ακόμα και αύριο\nΝέα εξέλιξη στην υγεία του Τραμπ. Ιατρικό ανακοινωθέν της ομάδας του Αμερικανού προέδρου αναφέρει ότι ο Ντόναλντ Τραμπ φαίνεται πως ανταποκρίνεται στη θεραπεία και πλέον δεν παραπονιέται για δυσκολία αναπνοής. Η ιατρική ομάδα που ανέλαβε τον Ντόναλντ Τραμπ, μετά την εισαγωγή του στο νοσοκομείο, προχώρησε το απόγευμα της Κυριακής σε ιατρικό ανακοινωθέν για την κατάσταση της υγείας του. Όπως λένε οι γιατροί, ο Ντόναλντ Τραμπ τα πάει εκπληκτικά, ανταποκρίνεται και όπως είπε η ομάδα αν όλα συνεχίσουν να πηγαίνουν καλά θα ξεκινήσουμε διαδικασία ώστε να επιστρέψει στον Λευκό Οίκο.\nΜήνυμα Τραμπ προς όλους τους Αμερικανούς: Nα τηρείται τις αποστάσεις και να φοράτε μάσκα\nΠροηγούμενο άρθροΓηροκομεία κορωνοϊός: Άλλα 4 κρούσματα στη μονάδα αγίου Παντελεήμονα – Εντείνεται η ανησυχία\nΕπόμενο άρθροΠΑΣ Γιάννινα Ολυμπιακός: 1-1


GORGONA DI THASSOS\tΔιαμερίσματα & Studios\nH ευρύχωρη μεζονέτα ''ΜΕΔΟΥΣΑ'' με τα 82 τμ σε δύο ορόφους και εσωτερική σκάλα , διαθέτει δύο ανεξάρτητες εισόδους, δυο WC, δύο a/c ένα για κάθε όροφο, καθώς και πλήρως επιπλωμένη βεράντα 48τμ με θέα τη θάλασσα , το Άγιο Όρος και το χωριό . Στον κάτω όροφο υπάρχουν δύο υπνοδωμάτια με ένα δίκλινο και δύο μονόκλινα κρεβάτια αντίστοιχα και ένα w/c. Ο ενιαίος και άνετος χώρος του επάνω ορόφου περιλαμβάνει μεγάλο σαλόνι , τραπεζαρία ,πλήρως εξοπλισμένη κουζίνα, W/C και πρόσβαση στη βεράντα. Υπάρχει δυνατότητα τοποθέτησης επιπρόσθετα ενός άνετου καναπέ-κρεβάτι για δύο ακόμη άτομα.\nH ''ΕΥΡΥΑΛΗ'' (EURYALE) είναι ένα ευρύχωρο διαμέρισμα 41 τμ ενός ξεχωριστού δωματίου , με ένα δίκλινο κρεβάτι και ένα καναπέ κρεβάτι για δύο άτομα. Διαθέτει w/c και σε ενιαίο χώρο πλήρως εξοπλισμένη κουζίνα, τραπεζαρία τεσσάρων ατόμων και σαλόνι με πρόσβαση σε άνετη βεράντα με θέα τους κήπους του συγκροτήματος και μερικώς τη θάλασσα και το χωριό.\nΗ ΣΘΕΝΩ'' ( STHENO) είναι ένα άνετο μονόχωρο διαμέρισμα 42 τμ , το οποίο διαθέτει ένα δίκλινο κρεβάτι και έναν καναπέ κρεβάτι για δύο ακόμη άτομα, πλήρως εξοπλισμένη κουζίνα, τραπεζαρία τεσσάρων ατόμων , W/C και άνετο μπαλκόνι με μερική θέα τη θάλασσα και τους κήπους .\nΤο στούντιο των 19 τμ 'ΚΗΤΩ'' (CETO) διαθέτει ένα δίκλινο κρεβάτι, ντουλάπα, κουζίνα, W/C και μεγάλη βεράντα με θέα τους κήπους.\nΠροστέθηκε Από GORGONA DI THASSOS GORGONA DI THASSOS


«Βόμβα» Βασιλακόπουλου: «Το self test έχει 40-50% πιθανότητα να είναι ψευδώς αρνητικό» - to10.gr\nΑρχική / TEN FILES / ΕΠΙΚΑΙΡΟΤΗΤΑ / «Βόμβα» Βασιλακόπουλου: «Το self test έχει 40-50% πιθανότητα να είναι ψευδώς αρνητικό»\nΟ καθηγητής Πνευμονολογίας, Θεόδωρος Βασιλακόπουλος επισήμανε πως το self test είναι ένα πολύ χρήσιμο εργαλείο - αλλά όχι πανάκεια - τονίζοντας πως πρέπει να το χρησιμοποιούμε σωστά για να μην το «κάψουμε».\nΜιλώντας στο Open, ο Θεόδωρος Βασιλακόπουλος υπογράμμισε πως στη δεδομένη περίοδο – στην οποία ο επιπολασμός της πανδημίας είναι μεγάλος – «το αρνητικό self test δεν μας εξασφαλίζει σε τίποτα».\nΌπως διευκρίνισε, το πιο αξιόπιστο από όλα τα τεστ είναι το PCR (το μοριακό), ενώ σε περίπτωση που λάβουμε αρνητικό αποτέλεσμα στο self test είναι εξαιρετικά σημαντικό να μην επαναπαυόμαστε.\nΣτο πλαίσιο της σημερινής διασποράς του κορονοϊού στην κοινότητα, υπάρχει «40% – 50% πιθανότητα να είναι ψευδώς αρνητικό το τεστ στο οποίο υποβάλλεται ο πολίτης», σημείωσε ο καθηγητής, τονίζοντας πως «θα πρέπει αυτός λοιπόν που το κάνει, να μην επαναπαυθεί και να συνεχίσει να τηρεί τα μέτρα και να φορά μάσκα».\nΑντίθετα, όπως είπε, «το θετικό τεστ, έχει τρομερά υψηλή πιθανότητα να είναι όντως θετικό».\nΤο αρνητικό self test «δεν αθωώνει τους αρνητικούς»\nΟ κύριος Βασιλιακόπουλος διευκρίνισε, παράλληλα, πως δεν μπορούμε να νικήσουμε την πανδημία αποκλειστικά με τα τεστ, παρότι αποτελούν ένα χρήσιμο εργαλείο για να εντοπιστούν τα άτομα με υψηλή συγκέντρωση του ιού.\n«Το αρνητικό self test έχει πιθανότητα να είναι ψευδές» και «δεν είναι επισφαλές», σημείωσε:\n«Με το self test θα βρούμε πάρα πολλούς από αυτούς που έχουν λοίμωξη με υψηλή συγκέντρωση, που είναι πολύ μεταδοτικοί. Θα χάσουμε και κάποιους αρνητικούς, δηλαδή κάποιους που έχουν τη νόσο, και θα πρέπει όλοι να συνεχίσουμε να προσέχουμε».\n«Αν υπήρχε λύση να βρίσκαμε όλους τους θετικούς και τους αρνητικούς, θα είχαμε λύσει το θέμα παγκοσμίως και θα είχε τελειώσει η πανδημία», τόνισε μεταξύ άλλων.\n«Η κυβέρνηση πήρε πολύ σωστή απόφαση να γίνονται δύο self test, γιατί ελαχιστοποιείται ο κίνδυνος. Θα πρέπει και όσοι είναι αρνητικοί να συνεχίσουν να προσέχουν», κατέληξε ο καθηγητής.


Το θαύμα του Ήλιου: 70.000 άνθρωποι είδαν τον ήλιο να «χορεύει» (video) | E-Daily.gr\nΤο θαύμα του Ήλιου: 70.000 άνθρωποι είδαν τον ήλιο να «χορεύει»\nΘαύμα ή ομαδική ψευδαίσθηση;\nΑπό το NEWSROOM Δημοσίευση 12/10/2021 | 17:19\nΤα θαύματα είναι πάντα αμφιλεγόμενα. Κάποιοι τα παραδέχονται και κάποιοι όχι. Πολύ αυστηρός κριτής είναι συνήθως η ίδια η εκκλησία. Ωστόσο, το θαύμα στη Φάτιμα της Πορτογαλίας το έχει αναγνωρίσει ως πραγματικό. Σε αντίθεση με τους επιστήμονες που το έχουν εξηγήσει διαφορετικά. Τι έγινε όμως στη Φάτιμα πριν από περίπου έναν αιώνα;\nΉταν 13 Μαΐου του 1917, όταν τρία μικρά παιδιά, η Λουσία, ο Φρανσίσκο και η Ζασίντα, είδαν ένα όραμα στο χωριό Φάτιμα της κεντρικής Πορτογαλίας. Είδαν την Παναγία, μέσα σε ένα λαμπρό σύννεφο, η οποία τους ανήγγειλε μάλιστα πως θα εμφανίζεται στο ίδιο σημείο κάθε 13 του μηνός μέχρι τον Οκτώβριο.\nΤα παιδιά το είπαν στους κατοίκους του χωριού αλλά όποτε μαζεύονταν στο σημείο, μόνο αυτά έβλεπαν την παναγία. Ο δήμαρχος της Φάτιμα, ο οποίος ήταν μασόνος, συνέλαβε τα τρία παιδιά και τα βασάνισε για να του πουν το μυστικό τους. Όμως εκείνα ήταν ανένδοτα και προέτρεψαν τους συγκρατούμενούς τους να υμνήσουν την Παναγία.\nΣτις 19 Αυγούστου (αντί στις 13), η παναγία εμφανίστηκε και αποκάλυψε στα τρία παιδιά ότι στις 13 Οκτωβρίου θα γινόταν ένα θαύμα για να πιστέψουν όλοι όσοι τα χλεύαζαν. Η ημέρα έφτασε και 70.000 άνθρωποι μαζεύτηκαν στη Φάτιμα, μαζί τους και δημοσιογράφοι από όλη τη χώρα καθώς και ένας οφθαλμίατρος που είχε κληθεί ώστε να σχολιάσει το συμβάν.\nΑρχικά έβρεχε καταρρακτωδώς και ο ουρανός ήταν μουντός. Ξαφνικά, τα σύννεφα άνοιξαν και όλοι είδαν τον ήλιο να «χορεύει» αλλάζοντας χρώματα και λάμψη. Οι εγκυρότερες εφημερίδες της χώρας το επιβεβαίωσαν. Τα τρία παιδιά αυτή τη φορά, είδαν και τον Ιησού Χριστό και των Ιωσήφ, εκτός από την Παναγία.\nΠολύ αργότερα, ένας Βενεδικτίνος ιστορικός, εξήγησε το φαινόμενο ως μια ψευδαίσθηση από την ατμοσφαιρική αναστροφή. Κάποιοι άλλοι θεώρησαν πως ήταν ένα τέχνασμα της Καθολικής εκκλησίας, η οποία θεωρεί επίσημα πως η αποκάλυψη του φαινομένου αυτού στα παιδιά ήταν όντως θαύμα.\nΤην πρώτη φορά που είδαν την παναγία, εκείνη τους έδωσε τρεις προφητείες. Τα παιδιά δεν μίλησαν γι’ αυτές αλλά αποκαλύφθηκαν σιγά σιγά όσο περνούσαν τα χρόνια.\nΗ πρώτη περιέγραφε την κόλαση, η δεύτερη το τέλος του Α’ παγκοσμίου Πολέμου και την αρχή του Β’ και η τρίτη, αποτελούσε μυστήριο μέχρι που αποκαλύφθηκε το 2000. Η καθολική Εκκλησία υποστηρίζει ότι μιλούσε για την απόπειρα δολοφονίας του Πάπα Ιωάννη Παύλου του Β’, από το μέλος των «γκρίζων λύκων», Μεχμέτ Αλί Αγκτζά. Άλλοι πάλι, είπαν πως περιέγραφε το τέλος του κόσμου.\nΗ Λουσία έγινε μοναχή και πέθανε στα 97 της χρόνια. Η Καθολική Εκκλησία διέταξε την εκκίνηση της διαδικασίας αγιοποίησης της. Κάθε χρόνο, εκατομμύρια πιστοί επισκέπτονται τη Φάτιμα, με το ομώνυμο θαύμα έχει μεταφερθεί και στον κινηματογράφο.\nΣκηνή από την ταινία «The Miracle of Our Lady of Fatima»\nTAGS θάυμα ήλιος χόρευε


Κύκνος αρπάζει τη μάσκα γυναίκας που τη φορά λάθος και τη βάζει σωστά!\nΔημοσιεύτηκε: Τρίτη, 15 Σεπτεμβρίου 2020 21:47\nΕπί μήνες τώρα, οι ειδικοί τονίζουν τη σημασία που έχει να πλένει κάποιος συχνά και σχολαστικά τα χέρια του, να τηρεί τις αποστάσεις και να φορά σωστά τη μάσκα. Φαίνεται όμως πως τον ρόλο αυτό ανέλαβε και ένας κύκνος.\nΈνα βίντεο που κυκλοφορεί στο διαδίκτυο δείχνει μια γυναίκα να κάθεται μπροστά από έναν κύκνο. Η μάσκα της κρέμεται κάτω από το πηγούνι, αφήνοντας το στόμα και τη μύτη της εκτεθειμένα. Όταν η γυναίκα πλησιάζει τον κύκνο, ο τελευταίος φροντίζει να της υπενθυμίσει πώς να φορά σωστά τη μάσκα.\nΣε ιδιόκτητες εγκαταστάσεις η Υπηρεσία Μεταφορών και Επικοινωνιών Φθιώτιδος


Ελληνοτουρκικός διάλογος: Έτσι θα γίνουν οι διερευνητικές συνομιλίες Ελλάδας και Τουρκίας - Eleutheranea.gr\nΑρχική Ελλάδα Ελληνοτουρκικός διάλογος: Έτσι θα γίνουν οι διερευνητικές συνομιλίες Ελλάδας και Τουρκίας\nΟ εκπρόσωπος του Τούρκου προέδρου, Ιμπραήμ Καλίν μίλησε για το πως θα γίνει ο διάλογος ανάμεσα σε Ελλάδα και Τουρκία. Σύμφωνα με τον ίδιο, εκτός από τις διερευνητικές επαφές, Ελλάδα και Τουρκία θα έχουν ταυτόχρονα πολιτικές και στρατιωτικές συνομιλίες. «Πρόκειται για δύο ακόμη σημαντικές συνομιλίες», όπως τόνισε, μεταξύ Ελλάδας και Τουρκίας, που θα καλύπτουν όλο το φάσμα των ελληνο-τουρκικών σχέσεων.\nΤο ένα επίπεδο συνομιλιών θα περιλαμβάνει πολιτικές διαβουλεύσεις. Πρόκειται για μία διαδικασία, που θα αφορά περισσότερο τις διμερείς σχέσεις, από την οικονομία έως τον τουρισμό, κι από την ασφάλεια των συνόρων έως το ζήτημα των μειονοτήτων. Κι αυτές οι συνομιλίες θα συνεχίσουν να διεξάγονται μεταξύ των υπουργείων Εξωτερικών, επισήμανε ο Ιμπραχίμ Καλίν.\nΤο δεύτερο επίπεδο των διαπραγματεύσεων μεταξύ Ελλάδας – Τουρκίας θα είναι σε στρατιωτικό επίπεδο. Πρόκειται για έναν μηχανισμό, όπως ανέφερε ο εκπρόσωπος της τουρκικής προεδρίας, υπό τον τίτλο «Συναντήσεις Μέτρων Οικοδόμησης Εμπιστοσύνης μεταξύ στρατιωτικών», που έχει σχηματιστεί για το Αιγαίο και που θα επιτρέψει τη στρατιωτική συνεργασία Ελλήνων και Τούρκων σε ξηρά, θάλασσα, αέρα και συνοριακές γραμμές.\nΌπως υπογράμμισε ο Ιμπραήμ Καλίν, έχουν ήδη γίνει κάποιες τέτοιες συναντήσεις, όπως την εβδομάδα που πέρασε στο πλαίσιο του ΝΑΤΟ. «Αυτές οι συναντήσεις θα είναι μία συνέχεια εκείνων (του ΝΑΤΟ)», διευκρίνισε. «Επομένως, αναμένουμε, ελπίζουμε και σχεδιάζουμε αυτή η διαδικασία της διαπραγμάτευσης να ξεκινήσει με μία τριπλή μορφή: διερευνητικών συνομιλιών, πολιτικών διαβουλεύσεων και στρατιωτικών συνομιλιών», δήλωσε ο εκπρόσωπος του Ερντογάν και διαπραγματευτής από την πλευρά της Τουρκίας.\nΔεν υπάρχει ακόμα ορισμένη ημερομηνία\nΟ Ιμπραήμ Καλίν είπε πως δεν έχει αποσαφηνιστεί η ημερομηνία των διερευνητικών επαφών και πως θα το συζητήσει με τους ομολόγους του. «Σε αυτό το σημείο είναι πολύ σημαντικό το ότι ο πρόεδρός μας άνοιξε το δρόμο, δίνοντας μια δεύτερη ευκαιρία στη διπλωματία και τις διαπραγματεύσεις. Αυτό θα πρέπει να γίνει σεβαστό από την Ε.Ε. Αλλά και από την ελληνική πλευρά.\nΉδη με την Ελλάδα είχαμε συμφωνήσει πριν από 1-1,5 μήνα να ανακοινώσουμε την επανεκκίνηση των διερευνητικών συνομιλιών, αλλά λόγω της συμφωνίας, που υπέγραψε τότε η Ελλάδα με την Αίγυπτο, ματαιώθηκε. Τώρα ελπίζουμε να μην ξανα-αντιμετωπίσουμε παρόμοια κατάσταση. Εν τω μεταξύ, την επόμενη εβδομάδα στις 1-2 Οκτωβρίου θα πραγματοποιηθεί η συνάντηση κορυφής της Ε.Ε. Εδώ έχει επίσης μεγάλη σημασία το αν η τουρκική ατζέντα θα αντιμετωπιστεί θετικά».\nΤι περιμένει η Τουρκία από τη Σύνοδο της ΕΕ\nΟ εκπρόσωπος της τουρκικής προεδρίας ανέφερε ότι οι προσδοκίες της Τουρκίας από τη συνάντηση των ηγετών της ΕΕ είναι ξεκάθαρες και σαφείς. «Όπως ήδη έχει αναφέρει και ο πρόεδρός μας, πρώτα απ’ όλα αναμένουμε να αναβαθμιστεί η Τελωνειακή Συμφωνία. Αυτό είχε δηλώσει η Γερμανία, ότι κατά την προεδρία της θα το ενέκρινε. Ένα δεύτερο θέμα είναι η επικαιροποίηση της συμφωνίας για το Μεταναστευτικό της 15ης Μαρτίου του 2016. Διότι το ζήτημα της μετανάστευσης συνεχίζεται ακόμα και είναι μία μεγάλη κρίση και η Τουρκία, η οποία έχει επιφορτιστεί με το μεγαλύτερο φορτίο σε όλο τον κόσμο, συνεχίζει να κάνει υπεύθυνα βήματα για την επίλυση αυτή της κρίσης. Κι όμως, δυστυχώς δεν έγιναν τα απαραίτητα βήματα για τον καταμερισμό του φορτίου αυτού από τις χώρες της Ε.Ε. ή από διάφορες άλλες χώρες, ακόμα και από τις χώρες του Κόλπου. Επομένως έχει σημασία η αναθεώρηση της συμφωνίας για τη Μετανάστευση.\nΚι ένα τρίτο θέμα επίσης, είναι ότι θα πρέπει να λυθεί πλέον το θέμα της ελευθερίας της μετακίνησης και ότι πρέπει και οι Τούρκοι πολίτες να μπορούν να κυκλοφορούν ελεύθερα μέσα στη ζώνη Σένγκεν». Ο Ιμπραήμ Καλίν αναφέρθηκε και σε επιπλέον θετικές εξελίξεις, που θα μπορούσαν να υπάρξουν τους επόμενους μήνες τόσο με την ΕΕ όσο και με την Ελλάδα.\n«Πιστεύουμε ότι πρέπει να υπάρξει αναβίωση των (ευρωπαϊκών) διαπραγματεύσεων (με την Τουρκία). Δηλαδή να ανοίξουμε καινούρια κεφάλαια. Δεν είναι τίποτα αδύνατο. Αν η Ε.Ε κάνει αυτό που της αναλογεί και συνεχίσει με μία θετική ατζέντα, τότε στη σύνοδο κορυφής στις 1-2 Οκτωβρίου, ίσως ληφθούν και μερικές θετικές αποφάσεις.\nΣτη συνέχεια αν δεν κάνω λάθος θα υπάρχει άλλη μία συνάντηση κορυφής το Νοέμβριο ή το Δεκέμβριο. Αν καταφέρουμε να διατηρήσουμε αυτή την ορμή μέχρι τη δεύτερη σύνοδο κορυφής με την Ελλάδα αλλά και τις χώρες-μέλη της Ε.Ε., τότε θα έχουμε και τη δυνατότητα να αποκτήσουμε μία σοβαρή αποκλιμάκωση και επιτάχυνση στις σχέσεις Τουρκίας – ΕΕ. Αλλά θα είναι επίσης δυνατό να αναπτύξουμε μια νέα μορφή σχέσεων μεταξύ Τουρκίας και Ελλάδας που θα είναι πιο ρεαλιστικές και θα στηρίζεται στα αμοιβαία συμφέροντα, τον αμοιβαίο σεβασμό και τον δίκαιο καταμερισμό στην Ανατολική Μεσόγειο», όπως είπε, γιατί μέχρι στιγμής υπήρξαν διάφορες απόπειρες που άφηναν την Τουρκία εκτός. «Ωστόσο όλοι και ιδίως οι ειδικοί επί του θέματος αναγνωρίζουν πως αυτά τα σχέδια δεν θα μπορούσαν να είναι υλοποιήσιμα».\nΠροηγούμενο άρθροΛιβύη εξελίξεις: Δήλωση «βόμβα» από τον ΥΠΕΞ της χώρας της Βόρειας Αφρικής για Ελλάδα και Μάλτα\nΕπόμενο άρθροΣτέιτ Ντιπάρτμεντ Ελλάδα: Νέο μήνυμα στήριξης – Σε ιστορικά υψηλό επίπεδο οι σχέσεις Ουάσινγκτον και Αθήνας


ΣΗΜΕΙΩΣΕΙΣ ΚΑΤΑΤΑΚΤΗΡΙΩΝ ΕΞΕΤΑΣΕΩΝ ΝΟΜΙΚΗΣ ΑΘΗΝΩΝ... ΚΑΙ ΟΧΙ ΜΟΝΟ!: ΑΠΟ ΤΗΝ ΑΝΤΙΠΡΟΣΩΠΕΥΣΗ ΣΤΗΝ ΕΚΠΡΟΣΩΠΗΣΗ (ΠΙΘΑΝΟ ΘΕΜΑ ΣΥΝΤΑΓΜΑΤΙΚΟΥ ΔΙΚΑΙΟΥ)\nΑΠΟ ΤΗΝ ΑΝΤΙΠΡΟΣΩΠΕΥΣΗ ΣΤΗΝ ΕΚΠΡΟΣΩΠΗΣΗ (ΠΙΘΑΝΟ ΘΕΜΑ ΣΥΝΤΑΓΜΑΤΙΚΟΥ ΔΙΚΑΙΟΥ)\nΔημοκρατία είναι το πολίτευμα στο οποίο ο λαός παίρνει ο ίδιος τις βασικές πολιτικές αποφάσεις. Βέβαια κατά το πέρασμα των αιώνων, εξαιτίας της μεταβολής των συνθηκών της ζωής και των αναγκών των ανθρώπων, η δημοκρατία πήρε διάφορες μορφές.\nΑρχικά εμφανίστηκε η άμεση Δημοκρατία που άκμασε στην αρχαία Ελλάδα. Άμεση δημοκρατία δεν είχε μόνο η Αθήνα αλλά και πολλές πόλεις - κράτη. Στην Αρχαία Αθήνα κύριο πολιτειακό όργανο ήταν η λαϊκή συνέλευση και η εκκλησία του Δήμου. Η εκκλήσια του δήμου δεν ήταν όργανο της πολιτείας ήταν η ίδια η πολιτεία όπου συμμετείχαν όλοι δηλαδή μόνο οι ελεύθεροι με ισηγορία και ισονομία. Αυτό σημαίνει ότι ο δήμος ταυτίζεται με το κράτος.\nΕπίσης, η παραχώρηση της Μεγάλης Χάρτας των ελευθεριών (Magna Carta Libertatum) από τον Ιωάννη τον Α (Αγγλία) ώστε να βρει συμβιβαστική λύση κατά την αντιπαράθεση με τους εκπροσώπους των φεουδαρχών, αποτελεί τη βάση γαι την δημιουργία του αντιπροσωπευτικού συστήματος.\nΗ έννοια της αντιπροσώπευσης θεμελιώθηκε κατά τα τέλη του 18ου αιώνα με την αμερικανική και γαλλική επανάσταση. Έτσι στο γαλλικό σύνταγμα του 1791 ορίζεται ότι το Έθνος από το οποίο πηγάζουν όλες οι εξουσίες, δεν μπορεί να ασκήσει τις εξουσίες αυτές παρά κατ΄ εξουσιοδότηση.\nΣύμφωνα με την αντιπροσωπευτική θεωρία, επειδή ο λαός δεν διαθέτει τη μόρφωση, τον χρόνο και τις απαραίτητες ικανότητες να αναλάβει την εξουσία, ανατέθει σε πρόσωπα αντιπροσώπους να τον αντικαθιστά πλήρως.\nΟ αντιπρόσωπος του έθνους συμμετέχει ελεύθερα στη λήψη των αποφάσεων. Λειτουργεί ελεύθερα με βάση τη θέληση του και όχι ενεργώντας με βάση κάποια εντολή που έχει λάβει από τον αντιπροσωπευόμενο έθνος. Κοντά στην έννοια αυτή βρίσκεται το άρθρο 60 παρ. 1 του Συντάγματος που ορίζει ότι οι βουλευτές έχουν απεριόριστο το δικαίωμα της ψήφου κατά τη συνείδησή τους.\nΑπό το παραπάνω φιλελεύθερο αντιπροσωπευτικό σύστημα (τέλη 18ου αιώνα) του οποίου βασική αρχή αποτελούσε η άποψη ότι ο λαός είναι ανίκανος να αναλάβει την εξουσία, σιγά σιγά προχωρούμε στη σύγχρονη δημοκρατία. Η σύγχρονη Δημοκρατία είναι μικτή δηλαδή περιλαμβάνει στοιχεία αντιπροσωπευτικής και άμεσης δημοκρατίας.\nΗ μικτή δημοκρατία στην Ελλάδα συνταγματοποιήηκε κυρίως με το σύνταγμα του 1975 ενώ είχαν προηγηθεί άλλα όπως αυτό του 1927 το οποίο ήταν το μόνο που είχε αποδεχθεί το ημιαντιπροσωπευτικό σύστημα εισάγοντας με το άρθρο 125 αρ. 5 το προαιρετικό συνταγματικό δημοψήφισμα, με την καταστατική συντακτική πράξη.\nΣτη σύγχρονη κομματική δημοκρατία στο μέτρο κατά το οποίο εφαρμόζεται η αρχή της ταυτότητας, δεν εφαρμόζεται η ελεύθερη εντολή όπως στην αντιπροσώπευση και οι αντιπρόσωποι λειτουργούν ως εκπρόσωποι. Εκπροσωπώ σημαίνει μεταφέρω τη θέληση του άλλου. Ο εκπροσωπούμενος λαός είναι ανώτερος από τους βουλευτές και για αυτό το λόγο είναι αυτός που δίνει τις εντολές και ο εκπρόσωπος ως κατώτερος τις εφαρμόζει. Λαός και κυβέρνηση αποτελούν μια οντότητα. Οι εκπρόσωποι, που εκλέγονται από το λαό μέσω εκλογών κάθε τέσσερα χρόνια, μεταφέρουν την θέληση του λαού, δεν ασκούν το δικαίωμα για άσκηση της εξουσίας αντ' αυτού. Αντίθετα με την αντιπροσώπευση, στην εκπροσώπηση η εξουσία παύει να υπάρχει από τη στιγμή που θα ανακληθεί, δηλαδή είναι εφικτή η ανάκληση.\nΕκπροσώπηση υπάρχει και στην αμιγώς διακυβέρνηση της χώρας εφόσον το Σύνταγμα ορίζει ότι η κυβέρνηση είναι κομματική, ο πρωθυπουργός είναι ο εκπρόσωπος του κόμματος ή του συνασπισμού που διαθέτει στη βουλή την απόλυτη πλειοψηφία εδρών και τα μέρη της κυβέρνησης εξαρτώνται άμεσα από τον εκπρόσωπο πλειοψηφίας.\nΜία από τις βασικότερες αρχές της εκπροσώπησης είναι η δεσμευτική εντολή που τονίζει τη δέσμευση των αντιπροσώπων στις αποφάσεις του εκλογικού σώματος, ώστε η λαϊκή θέληση να μεταφέρεται αυτούσια στο κοινοβούλιο.\nΕπίσης, με βάση τον θεσμό της εκπροσώπησης ο λαός μέσω των εκλογών δίνει εντολή πλειοψηφίας αλλά και μειοψηφίας.\nΗ αντιπροσώπευση και η εκπροσώπηση είναι καθαρά αντίθετες έννοιες. Η αντιπροσώπευση συνδέεται με την έμμεση δημοκρατία καθώςω ο λαός είναι απών από οποιαδήποτε λήψη απόφασης ενώ η εκπροσώπηση είναι άρρηκτα συνδεδεμένη με την άμεση δημοκρατία. Αντιπροσώπευση σημαίνει αποφασίζω αντί του άλλου ενώ εκπροσώπηση είναι μεταφέρω τη θέληση του άλλου.\nΕπιπλέον, το αντιπροσωπευτικό σύστημα αποξενώνει το λαό από το δικαίωμα άσκησης της εξουσίας που πηγάζει από τον ίδιο ενώ στην εκπροσώπηση ο λαός έχει τον κύριο λόγο.\nΤέλος, η αντιπροσώπευση συνδέεται με την ελεύθερη εντολή, σύμφωνα με την οποία ο αντιπρόσωπος λειτουργεί με βάση τη συνείδησή του και δεν δέχεται κανένα έλεγχο, ενώ η εκπροσώπηση με την επιτακτική εντολή/δεσμευτική εντολή ορίζει ότι οι βουλευτές πρέπει να υπακούν τις εντολές του λαού.\nΒέβαια, το σύγχρονο σύνταγμα περιλαμβάνει διατάξεις που επανασυνταγματοποιούν την αντιπροσώπευση (αρθρο 60 παρ. 1 Σ, 61 παρ. 1 Σ) αλλά και άλλες που καθιερώνουν την εκπροσώπηση και την ελεύθερη εντολή (άρθρο 1 παρ. 3 του Σ, άρθρο 52 του Σ, το άρθρο 66 παρ. 1 του Σ και τέλος το άρθρο 44 παρ. 2 του Σ).\nΗ μίξη αυτών των διαφορετικών διατάξεων έχει ως συνέπεια τη δημιουργία εντάσεων μεταξύ των συνταγματικών κανόνων. Από τη σύγκρουση αυτή υπερτερεί η δεσμευτική εντολή.\nΑναρτήθηκε από lina mylona στις 12:05 π.μ.


ΤΑ ΓΥΡΙΣΜΑΤΑ ΤΗΣ ΕΚΠΟΜΠΗΣ ''ΠΟΔΗΛΑΤΟΔΡΑΣΕΙΣ'' ΓΙΑ ΔΥΟ ΗΜΕΡΕΣ ΣΤΗΝ ΚΑΡΔΙΤΣΑ | Karditsa Portal - Η ηλεκτρονική εφημερίδα της Καρδίτσας\nHome › Magazino › ΤΑ ΓΥΡΙΣΜΑΤΑ ΤΗΣ ΕΚΠΟΜΠΗΣ ''ΠΟΔΗΛΑΤΟΔΡΑΣΕΙΣ'' ΓΙΑ ΔΥΟ ΗΜΕΡΕΣ ΣΤΗΝ ΚΑΡΔΙΤΣΑ ›\nΤΑ ΓΥΡΙΣΜΑΤΑ ΤΗΣ ΕΚΠΟΜΠΗΣ ''ΠΟΔΗΛΑΤΟΔΡΑΣΕΙΣ'' ΓΙΑ ΔΥΟ ΗΜΕΡΕΣ ΣΤΗΝ ΚΑΡΔΙΤΣΑ\nΥποβλήθηκε στις Σάβ, 11/05/2013 - 19:52.\nΤην Αφροδιτη Σημιτη καλωσορισαν στην Καρδιτσα ο αντιδημαρχος Χαρης παπαδημητριου,η προεδρος Τ.Σ.Καρδιτσας Ε.Κανουτα και πολλα παιδια με τα ποδηλατα τους.Σημερα το προγραμμα των γυρισματων ειχε μαθημα με την πρωταθλήτρια ορεινής ποδηλασίας Βασιλική Λαζοπούλου που μυήσε τα παιδιά στα “μυστικά” του αθλήματός της και γενικότερα στην ασφαλή χρήση του ποδηλάτου.\nΑυριο συνεχιζει τα γυρισματα της η εκπομπη ΠΟΔΗΛΑΤΟΔΡΑΣΕΙΣ Ποδηλατοβόλτα μέσω του δικτύου ποδηλατοδρόμων (αστικό και περιαστικό) από την είσοδο του άλσους του Παυσιλύπου ως το άλσος της Παπαράντζας και επιστροφή στο Παυσίλυπο με ώρα εκκίνησης στις 11.00 π.μ. πραγματοποιείται την Κυριακή 12/5\nSelect ratingGive ΤΑ ΓΥΡΙΣΜΑΤΑ ΤΗΣ ΕΚΠΟΜΠΗΣ ''ΠΟΔΗΛΑΤΟΔΡΑΣΕΙΣ'' ΓΙΑ ΔΥΟ ΗΜΕΡΕΣ ΣΤΗΝ ΚΑΡΔΙΤΣΑ 1/5Give ΤΑ ΓΥΡΙΣΜΑΤΑ ΤΗΣ ΕΚΠΟΜΠΗΣ ''ΠΟΔΗΛΑΤΟΔΡΑΣΕΙΣ'' ΓΙΑ ΔΥΟ ΗΜΕΡΕΣ ΣΤΗΝ ΚΑΡΔΙΤΣΑ 2/5Give ΤΑ ΓΥΡΙΣΜΑΤΑ ΤΗΣ ΕΚΠΟΜΠΗΣ ''ΠΟΔΗΛΑΤΟΔΡΑΣΕΙΣ'' ΓΙΑ ΔΥΟ ΗΜΕΡΕΣ ΣΤΗΝ ΚΑΡΔΙΤΣΑ 3/5Give ΤΑ ΓΥΡΙΣΜΑΤΑ ΤΗΣ ΕΚΠΟΜΠΗΣ ''ΠΟΔΗΛΑΤΟΔΡΑΣΕΙΣ'' ΓΙΑ ΔΥΟ ΗΜΕΡΕΣ ΣΤΗΝ ΚΑΡΔΙΤΣΑ 4/5Give ΤΑ ΓΥΡΙΣΜΑΤΑ ΤΗΣ ΕΚΠΟΜΠΗΣ ''ΠΟΔΗΛΑΤΟΔΡΑΣΕΙΣ'' ΓΙΑ ΔΥΟ ΗΜΕΡΕΣ ΣΤΗΝ ΚΑΡΔΙΤΣΑ 5/5\nΑΡΧΙΣΕ ΤΗΝ ΠΡΟΕΤΟΙΜΑΣΙΑ Η ΑΝΑΓΕΝΝΗΣΗ\nΣΥΝΑΝΤΗΣΗ Κ. ΚΩΣΤΑ ΑΓΟΡΑΣΤΟΥ ΜΕ ΕΡΓΟΣΕ\nΠΑΓΚΟΣΜΙΟ ΤΟ ΕΝΔΙΑΦΕΡΟΝ ΓΙΑ ΤΟ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ


Ουντέζε Το πιο σοκαριστικό ήταν η ημέρα που αντιμετώπισα τον ρατσισμό στην Ελλάδα- crete-news.gr\nΟυντέζε Το πιο σοκαριστικό ήταν η ημέρα που αντιμετώπισα τον ρατσισμό στην Ελλάδα\nΟ 39χρονος, Ιφεάνι Ουντέζε, που αγωνίστηκε για δέκα χρόνια στην Ελλάδα, σε συνέντευξή που παραχώρησε στην εφημερίδα της πατρίδας του “The Punch”, αναφέρθηκε στον ρατσισμό που βίωσε στη χώρα μας.\nΣυνέντευξη στην εφημερίδα “The Punch” της πατρίδας του παραχώρησε, σύμφωνα με το sport24.gr ο 39χρονος πλέον, Ιφεάνι Ουντέζε, ο οποίος αγωνίστηκε για μια δεκαετία στην Ελλάδα και αναφέρθηκε στον ρατσισμό που δέχτηκε σε γήπεδα της χώρας μας, κάτι που τον σόκαρε. Από το 1997 ως το 2008, ο Ουντέζε έπαιξε σε Καβάλα, ΠΑΟΚ και ΑΕΚ, με “διάλειμμα” το 2003, όταν είχε παραχωρηθεί δανεικός στην Γουέστ Μπρόμ.\n“Το πιο σοκαριστικό πράγμα για μένα στο ποδόσφαιρο, ήταν η ημέρα που αντιμετώπισα τον ρατσισμό στην Ελλάδα. Μου πέταξαν νομίσματα και μπανάνες και ήμουν πολύ θυμωμένος. Ο διαιτητής έπρεπε να σταματήσει το παιχνίδι. Τράβηξα τη φανέλα μου και σχεδόν έδωσα μάχη με τους φιλάθλους. Κάθε φορά που θυμάμαι εκείνη την ημέρα, νιώθω λυπημένος.\nΟ ρατσισμός θα παραμείνει, ανεξάρτητα από το τι κάνουν οι άνθρωποι. Τίποτα δεν μπορεί να γίνει για να απομακρυνθεί ο ρατσισμός από το ποδόσφαιρο. Εφ ‘όσον είσαι μαύρος, περπατάς στους δρόμους και εξακολουθείς να δέχεσαι επιθέσεις για το χρώμα σου. Αυτό θα συμβαίνει στο γήπεδο και μερικές φορές και από τους συμπαίκτες σου. Έτσι, θα είναι πολύ δύσκολο να απομακρυνθεί ο ρατσισμός από το ποδόσφαιρο”, ανέφερε ο διεθνής από το 2000 ως το 2005 με την εθνική της χώρας του.


Να κάνω επέμβαση Loop Laser; | Vita.gr\nΡΩΤΗΣΤΕ ΤΟΝ ΕΙΔΙΚΟ 24 Ιουνίου 2015 | 10:26 | Vita Team\nΝα κάνω επέμβαση Loop Laser;\nΕΙΛΙΚΡΙΝΑ ΔΕΝ ΒΛΕΠΩ ΓΙΑ ΠΟΙΟ ΛΟΓΟ ΘΑ ΠΡΕΠΕΙ ΝΑ ΠΡΟΧΩΡΗΣΕΙΣ ΣΕ ΕΠΕΜΒΑΣΗ LOOP LASER . ΔΕΝ ΥΠΑΡΧΕΙ ΚΑΜΙΑ ΟΔΗΓΙΑ ΑΠΟ ΤΗΝ ΕΥΡΩΠΑΙΚΗ ΕΤΑΙΡΙΑ ΚΟΛΠΟΣΚΟΠΗΣΕΩΝ ΓΙΑ ΕΠΕΜΒΑΣΗ ΣΕ ΔΥΣΠΛΑΣΙΑ ΤΡΑΧΗΛΟΥ 1 (CIN I ) . ΚΑΙ ΕΠΙΣΗΣ ΑΛΛΟ ΤΟΣΟ ΠΡΟΣΩΠΙΚΑ , ΚΑΙ ΣΑΝ ΕΜΠΕΙΡΙΑ ΚΑΙ ΣΑΝ ΓΝΩΣΕΙΣ ΔΕΝ ΥΠΑΡΧΕΙ ΛΟΓΟΣ ΕΠΕΜΒΑΣΗΣ . ΑΥΤΟ ΠΟΥ ΠΡΕΠΕΙ ΝΑ ΚΑΝΕΙΣ ΕΙΝΑΙ ΠΑΡΑΚΟΛΟΥΘΗΣΗ ΜΕ ΤΕΣΤ ΠΑΠ ΑΝΑ 6ΜΗΝΟ ΚΑΙ ΚΟΛΠΟΣΚΟΠΗΣΗ ΚΑΘΕ 1 ΕΤΟΣ ΕΩΣ ΟΤΟΥ ΕΧΕΙΣ 2 ΣΥΝΕΧΗ ΤΕΣΤ ΠΑΠΑΝΙΚΟΛΑΟΥ ΑΡΝΗΤΙΚΑ ΟΠΟΤΕ ΚΑΙ ΣΤΑΜΑΤΑΣ ΤΙΣ ΚΟΛΠΟΣΚΟΠΗΣΕΙΣ ΚΑΙ ΚΑ ΝΕΙΣ ΤΟ ΤΕΣΤ ΠΑΠ ΣΟΥ ΜΙΑ ΦΟΡΑ ΤΟΝ ΧΡΟΝΟ . ΕΑΝ ΘΕΛΕΙΣ ΜΠΟΡΕΙΣ ΝΑ ΚΑΝΕΙΣ ΤΥΠΟΠΟΙΗΣΗ H.P.V. ΩΣΤΕ ΝΑ ΞΕΡΕΙΣ ΕΑΝ Ο ΤΥΠΟΣ ΤΟΥ ΙΟΥ ΠΟΥ ΕΧΕΙΣ ΕΙΝΑΙ ΥΨΗΛΗΣ ΜΕΤΡΙΑΣ Η ΧΑΜΗΛΗΣ ΟΓΚΟΓΕΝΝΗΤΙΚΟΤΗΤΑΣ , ΚΑΤΙ ΠΟΥ ΘΑ ΣΕ ΚΑΝΕΙ ΠΙΟ ΣΥΝΕΠΕΙ ΣΤΗΝ ΠΑΡΑΚΟΛΟΥΘΗΣΗ ΣΟΥ ΜΕ ΤΑ ΤΕΣΤ ΠΑΠ . Ο ΛΟΓΟΣ ΠΟΥ ΔΕΝ ΚΑΝΟΥΜΕ LOOP ΣΤΗΝ ΧΑΜΗΛΟΥ ΒΑΘΜΟΥ ΔΥΣΠΛΑΣΙΑ ΕΙΝΑΙ ΟΤΙ ΟΙ ΠΙΘΑΝΟΤΗΤΕΣ ΕΞΕΛΙΞΗΣ ΣΕ C.I.N II ΕΙΝΑΙ 5-7 % . ΕΠΙΣΗΣ ΑΚΟΜΑ ΚΑΙ ΑΝ ΕΠΕΜΒΕΙΣ ΣΤΟ CIN I Ο ΙΟΣ ΘΑ ΠΑΡΑΜΕΙΝΕΙ ΠΑΝΤΑ ΣΤΟ ΣΩΜΑ ΣΟΥ . ΑΡΑ ΕΧΕΙΣ ΠΙΘΑΝΟΤΗΤΕΣ ΝΑ ΞΑΝΑΚΑΝΕΙΣ ΣΤΟ ΜΕΛΟΝ CIN I H KAI CIN II. ΟΠΟΤΕ ΤΟΤΕ ΘΑ ΞΑΝΑΚΑΝΕΙΣ LOOP . ΗΔΗ ΜΕ ΤΟ ΠΡΩΤΟ LOOP ΜΙΚΡΑΙΝΕΙΣ ΤΟΝ ΤΡΑΧΗΛΟ ΚΑΤΑ 0,5 mm ΑΡΑ ΚΑΙ ΑΥΞΑΝΕΙΣ ΤΙΣ ΠΙΘΑΝΟΤΗΤΕΣ ΓΙΣ ΠΕΡΙΔΕΣΗ ΤΡΑΧΗΛΟΥ ΣΕ ΜΙΑ ΕΓΚΥΜΟΣΥΝΗ , ΑΛΛΑ ΚΑΙ ΑΡΚΕΤΟ ΚΑΙΡΟ ΣΤΟ ΣΠΙΤΙ ΚΑΤΑ ΤΗΝ ΔΙΑΡΚΕΙΑ ΤΗΣ ΚΥΗΣΗΣ . ΕΑΝ ΔΕ ΑΡΓΟΤΕΡΑ ΑΝΑΓΚΑΣΤΕΙΣ ΝΑ ΚΑΝΕΙΣ ΚΑΙ ΔΕΥΤΕΡΟ LOOP ΤΟΤΕ ΕΙΝΑΙ ΣΙΓΟΥΡΗ ΜΙΑ ΠΕΡΙΔΕΣΗ ΣΕ ΠΕΡΙΠΤΗΣΗ ΕΓΚΥΜΟΣΥΝΗΣ ΟΠΩΣ ΚΑΙ ΠΙΘΑΝΟΤΗΤΑ ΠΡΩΟΡΟΥ ΤΟΚΕΤΟΥ . ΚΑΙ ΕΑΝ ΟΤΑΝ ΕΙΣΑΙ 48-50 ΕΤΩΝ ΕΧΕΙΣ ΠΑΛΙ CIN I ΤΟΤΕ ΘΑ ΚΑΝΕΙΣ ΑΦΑΙΡΕΣΗ ΜΗΤΡΑΣ ΓΙΑΤΙ ΔΕΝ ΥΠΑΡΧΕΙ ΑΛΛΟΣ ΤΡΑΧΗΛΟΣ ΓΙΑ ΝΑ ΚΑΘΑΡΙΣΕΙΣ .


Δημοσίευση: 16 Ιανουαρίου 2018 16:41\nΑναφορικά με την υπόθεση της Π.Μέλλιου την οποία αστυνομικοί «γύμνωσαν μέσα στην Ασφάλεια, σε κοινή θέα, με τον πιο εξευτελιστικό τρόπο» ο τομέας Δικαιωμάτων του ΣΥΡΙΖΑ προειδοποιεί ότι θα υπάρξει συνέχεια καθώς οι αστυνομικοί αθωώθηκαν στο εφετείο\n«Ο εκδημοκρατισμός των σωμάτων ασφαλείας είναι επιτακτική ανάγκη», τονίζει με ανακοίνωσή του ο τομέας Δικαιωμάτων του ΣΥΡΙΖΑ αναφορικά με την υπόθεση της Πόπης Μέλλιου, για την οποία, ο ΣΥΡΙΖΑ προειδοποιεί ότι «θα έχει συνέχεια».\n«Τι και αν τη γύμνωσαν μέσα στην Ασφάλεια, προκλητικά, σε κοινή θέα, με τον πιο εξευτελιστικό τρόπο. Τι και αν πρωτόδικα οι αστυνομικοί καταδικάστηκαν για προσβολή της ανθρώπινης αξιοπρέπειας. Το Εφετείο, στην περίπτωση της γνωστής αγωνίστριας και μέλος του τομέα Δικαιωμάτων του ΣΥΡΙΖΑ, Πόπης Μέλλιου, είχε, όμως, διαφορετική γνώμη. Οι αστυνομικοί αθώοι...» σημειώνετα ιστην ίδια ανακοίνωση.\nΤέλος, ο ΣΥΡΙΖΑ προσθέτει ότι «θα χρειαστεί να δούμε το σκεπτικό της πρωτοφανούς αυτής απόφασης. Να δούμε αν το δικαστήριο συναινεί σε τέτοιου είδους συμπεριφορές και αν θα έχουμε φυσικά συνέχεια αυθαιρεσιών από αστυνομικούς που βλέπουν ότι η εξουσία τους είναι ακλόνητη, στην κυριολεξία στο απυρόβλητο».\nσυριζα ποπη μελλιου


Evia Top: Διαιτητές Εύβοιας: Ανακοίνωση για τρέχοντα θέματα\nΔιαιτητές Εύβοιας: Ανακοίνωση για τρέχοντα θέματα\nΑρχικά, θα θέλαμε να εκφράσουμε τα ειλικρινή συλλυπητήρια μας στους οικείους των θυμάτων της πρωτοφανούς θεομηνίας που έπληξε το νόμο μας, καθώς και την αμέριστη συμπαράσταση μας στους\nπληγέντες. Βασικό μέλημα όλων θα πρέπει να είναι η εξάλειψη των αιτιών που οδήγησαν σε αυτή την καταστροφή, με δεδομένο ότι τα φυσικά φαινόμενα θα επαναληφθούν. Ας ευχηθούμε να υπάρξει ταχεία αποκατάσταση των ζημιών και σύντομα να επανέλθει ο κανονικός ρυθμός.\nΤέλος, στο ευχάριστο κομμάτι του κειμένου, θα θέλαμε να συγχαρούμε το μέλος μας, γυμναστή Γιώργο Τουλούμη, για τη συμμετοχή του στο Πανελλήνιο Πρωτάθλημα Στίβου, στο άθλημα των 400μ, με την ομάδα του Γ.Σ. Ελευθέριος Βενιζέλος Χανίων. Στη συνολική κατάταξη κατετάγη 9ος, χάνοντας για λίγο τη συμμετοχή στον τελικό, κάτι που ήταν στις δυνάμεις του, βάσει επίδοσης. Επίσης, συμμετείχε και στη σκυταλοδρομία 4Χ100, καταλαμβάνοντας την 7η θέση.


Ταχύτητα Runner | Αναπαραγωγή στο πρωτότυπο παιχνίδια StickMan - Όλα τα παιχνίδια Stick του web! GIOCHI Stickman Online Gratis\nPosted by stickmangames Το 6 - Μπορεί να - 2012\nΠαιχνίδι που παίζεται 3651 φορές\nΑπόσταση λίγο παιχνίδι με γραφικά’ κακή και ακατέργαστων κίνησης. Θα πρέπει να προσπαθήσει να ξεπεράσει τα εμπόδια, ενώ εκτελείτε. Αρχικά σας μόνο να το κάνουμε υπερπηδώντας (ΠΑΝΩ, ΒΕΛΟΣ ή w κλειδί) ή βρίσκονται στο έδαφος(ΚΑΤΩ ΒΕΛΟΣ ή το πλήκτρο s), αλλά επίσης, μπορείτε να αγοράσετε το λέιζερ (ΔΕΞΙΟ ΒΕΛΟΣ ή το κουμπί d) και το ’ φάντασμα ικανότητες (ΑΡΙΣΤΕΡΟ ΒΕΛΟΣ ή το κλειδί για την). Όλα ’ αρχή μπορεί να φαίνεται άσχημη, αλλά η δυσκολία των αυξήσεων παιχνιδιών, μόλις εισάγετε τη ζούγκλα, όταν προστίθενται διάφορα άλλα είδη εμπόδια και η ταχύτητα αυξάνεται σημαντικά. Το γεγονός που μπορείτε να αγοράσετε το κατάστημα δεξιότητες προσθέτει αξία σε αυτό το παιχνίδι, ισορροπία, Είναι διασκεδαστικό και προκλητική παρά η ’ αισθητική.\nη πρώτη μερικές φορές ήταν δύσκολο, στη συνέχεια εμείς Πιάσε το χέρι και γίνεται πολύ εύκολα\nΚαταχωρήθηκε στις 13 - Μπορεί να - 2012 σε 14:25\nΠόσο ωραία είναι Πέμπτη raga!!\nΚαταχωρήθηκε στις 12 - Ιουλίου - 2012 σε 08:33\nΧρυσό μετάλλιο! Αυτό σημαίνει 30 χωρίς σημεία? ήδη προσθέσει ελπίζω θα ελέγξω\nΚαταχωρήθηκε στις 12 - Ιουλίου - 2012 σε 08:34\nΜπορείτε επίσης να πάτε να δείτε το προφίλ σας, η τελευταία καταχώρηση δραστηριότητες, κάνοντας κλικ στο κουμπί Εμφάνιση σε κάνει να δείτε μια λίστα με τα πράγματα που έχετε κάνει πρόσφατα, συμπεριλαμβανομένων των μεταλλίων κέρδισε, Βαθμολογία γεγονότα, σχόλια που έχουν καταχωρηθεί, κλπ.. Εάν υπάρχει εκεί μια προκήρυξη, σχεδόν σίγουρα στα σημεία που σας ήταν Διαπιστευμένη.\nΩστόσο αν βρείτε οποιοδήποτε σφάλμα, Γράψτε μου ένα email ([email protected]) έλεγχος/διόρθωση.\nΚαταχωρήθηκε στις 12 - Ιουλίου - 2012 σε 11:21\nΖήτω είμαι δεύτερο xD\nΚαταχωρήθηκε στις 21 - Ιουλίου - 2012 σε 20:19\nΠαρτίδες που παίχτηκαν: 3812646